"Gasteizko Etxarteak" - Osaraba\negilea Osaraba · 7 ekaina, 2019\n1181ean Nafarroako erregea zen Antso VI.a jakitunak Gasteizi foruak eman ostean, Nueva Victoria izena eman zion. Gasteizko hiriburuak jada XI. menderako harresiak eta hiriburua zituen\nHiru kalez osatua: erdiko-kalea iparra eta hegoaldearen ardatza eta horren alboan beste bi gehiago harresiaren paraleoan. Forua eskaini ondoren, erdiko kale horren ipar muturrean Santa Maria eliza eraiki zen harresiaren gainean eta hegoaldeko muturrean, aldiz, San Miguel eliza, hiri-gutuna lortu aurretik eraikia.\n1200 urtean Gaztelako Alfontso VIIIak bere lurraldeak hedatu nahian Gasteiz hiriburua setiatu zuen. Hilabete gutxian, Nafarroako Antso VII.a Azkarra erregeari irabazi zion eta hemendik aurrera Nueva Victoria Nafarroako erregalditik Gaztelako erregaldira pasatu zen.\n1202an Gasteizko hirian izugarrizko sutea piztu zen. Hori dela eta, Gaztelako erregea Gasteizko kokalekuaren garrantziaz jabeturik berau indartzen hasi zen. Beraz, iparretik hegoalderako ardatzari jarraituz mendebaldeko maldatetan etxe berriak eraikitzen eta zabaltzen hasi zen, oraingo Correria, Zapateria eta Herreria kaleak sortuz. Harresi berriaren kanpoko bide-ertzetik Zapardiel ibaia pasatzen zen, gaur egun, Siervas de Jesús kalea dena.\nGasteizko hiribilduaren hedatze berri honek eraikuntzetan bereizgarri bat sortu zuen. Etxe hilararen atzealdeko eremuan metro gutxiko gune estu bat (argi-patio bat) utzi zuten, argia eta airea sartzeko asmoz. Eremu honetaz baliatuz, hodi biltzaile irekiak ipini zituzten. Gasteizen etxarteak (caños) bezala ezagunak direnak, etxeen paraleloan eta kantonamenduen perpendikularrean. Bi etxarte mota eraiki zituzten: goikoak, teilatuetako ura jasotzeko eta behekoak, lur-zoruaren mailan detrituak eramateko.\nErdi Aroan, jendeak lehiotik kalera ura bota baino lehenago ohiko garrasia botatzen omen zuen “ura doa!”; hala ere, Gasteizko harresiaren barnean ura kalera bota beharrean etxarteetara botatzen zuten.\nHiriburuan etxarteen azpiegitura sortzea oso konponbide ona izan zen, baina, XV. mendearen amaieran, udaleko xedapenek erakusten duten moduan, Gasteizko udala kezkatuta ageri zen etxarteen garbitasuna mantentzeaz, hau da, kiratsa isuriak, kutsadurak eta gaisotasunak saihesteko ahalegina egin beharra ikusten zuten. Horrexegatik Udalbatzak debekatu zuen, besteak beste, “zikinkeria edo ura, ez txizarik ezta kakarik ere, lehiotik botatzea”. Badirudi, gainera, kalte larriagoak eragiten zituztela zenbait gremioetako kaleek, alegia, Zapatari kaleak edo harategi kantoiak. Kezka hori dela eta, udalak kale batzuk harriztatzea ebatzi zuen eta, denbora gutxian, ia hiri osoa bukatua zegoen; ondorioz, garbiketak eta higieneak hobera egin zuten nahiz eta biztanleak ez oso parte hartzearen aldeko izan.\nGasteizen orografía dela eta, ura mendebaldeko maldatik behera jeisten zen Zapardiel ibairaino edo hiriburuaren inguruko zenbait erreketaraino, horregatik, udal-ordenantzen bidez biztanleei gogorarazten zitzaien uraren ibilbidea ez oztopatzeko. Normalean udalak San Miguel eguna baino lehenago urtean behin etxarteak garbitzeko dei zuzena egiten zion jendeari “zaborrak, lapikoak, teilak edo harriak” kalera ez botatzeko.\nXVIII. mendean oraindik garbitasunaren kezka hori indarrean zegoen, Valentin de Forondak, Rourek edo Colá y Goitik egileek hala adierazten zuten euren idatzietan; edo eta , udaleko ikuskatzaileek Gasteizko higieneari buruzko txostenetan ere gauza bera azpimarratzen zuten: “patio zikinak”, “zaborrak”, “zikinkeria”, “aireztatzearen eza”…\nXIX. mendearen hasieran, udaleko teknikariek agerian utzi zuten etxarteek Gasteizko biztanleen osasunean zuten eragina estaldurik gabe jarraitzeagatik eta edateko ur-putzuetara hel zitekeela beldur zirelako. Gero, egokiago jokatu zen eta ibaiak eta zenbait etxarte estalduak izan ziren. Gasteizko Santiago ospitalean ere, 1808ean eraikita eta 1820ean martxan jarrita, etxarteak eraiki zituzten. Gaixo-gelatan pixontziak eta listuontziak lehio azpiko lur-zoruan egindako zulotxoetatik hustu egiten ziren, eta hemendik, atzealdeko ospitale inguruko etxarte batera biltzen.\n1878 urtean, azken kolera-izurritea gertatu eta gero, berriro ere, udalak hiria garbi mantentzeko zenbait aruadi iragarri zuen eta, aldi berean, saneatzeko neurri gisara lurzoruak zolatu zituen.\nXX. mendearen hasieran behin-betiko etxarteak estali ziren, dena den, jendeak zaborrak botatzen jarratitzen zuen; edo etxartearen eremuan, udal jabetzapeko esparru publikoa, eraikuntzak eraikitzen.\n70ko hamarkada horren hasieran etxarteak apaindu ziren eta sarbideko egurrezko ateak burdinezkogarik aldatu. 2007. urtetik aurrera etxarteek balore historikoa zeukatela konturatzen hasi ziren eta leku hauek atseginagoak egiteko, berritzeko proiektuak hasi ziren eta landare naturalen bidez apaintzen eta, aldi berean, izkututako esparru hauei, komunak, Erdi Aroko arkeologia-aztarna izendatzen, deskubritzen eta mantentzen.\nAzkenean, etxarteen zenbait izen: del túnel (Tunelekoa), de los tejos (haginena), de los rosales (Sasiarrosena), del pozo (putzuarena), de los acebos (gorostiena)…\nAzken buruan, denon artean guztiona den ondarea zaindu behar dugula gogorarazi eta baita etxarteak ere.\nNext story Taller de prevención de caídas para mayores en Peñacerrada-Urizaharra\nPrevious story Araba ESIn langileen arteko lankidetza


Irekia Eusko Jaurlaritza - Gobierno Vasco :: Dekretua, zeinaren bidez urgentziako deklaratzen baita Gipuzkoako Foru Aldundiak, nahitaez desjabetzeko, honako eskubide eta ondasunak okupatzea: GI-2130 errepidearen trazatua aldatzeko eta espaloiak egiteko (5,820-6,095 k.p.). (2014-12-23(e)ko Kontseiluan hartutako erabakiaren laburpena)\nDekretua, zeinaren bidez urgentziako…\nKONTSEILUAK PREMIAZKOTZAT JO DU GIPUZKOAKO FORU ALDUNDIAK OKUPAZIOA GAUZATZEA, BERROBIN ESPALOIEN TRAZADURA ETA ERAIKUNTZA EGITEKO\nGI-2630 errepidearen bide-segurtasuna areagotuko da oinezkoentzako espaloiak eraikita\nGobernu Kontseiluak premiazkotzat jo du Gipuzkoako Foru Aldundiak ondasunen eta eskubideen okupazioa gauzatzea, GI-2630 errepideko (2-EM-21/2010-M) 5,820 eta 6,095 kilometroen arteko bide-zatian, Berrobiko udalerrian (Gipuzkoa), espaloiak eraikitzeko.\nGipuzkoako Foru Aldundiak GI-2630 errepideko (2-EM-21/2010-M) 5,820 eta 6,095 kilometroen arteko bide-zatian espaloien trazadura aldatzeko eta eraikitzeko proiektu aldatuaren espedientea osatu eta formalki onartu ostean, proiektua gauzatzeko lur guztiak erabilgarri izatea beharrezkoa zuela adierazi zuen.\nNahitaezko desjabetze-espedientea abiatu ondoren, 2014ko irailaren 16an egindako bileran, Gipuzkoako Foru Aldundiak erabaki zuen Eusko Jaurlaritzari eskatzea proiektuak eragindako ondasunen eta eskubideen okupazioa premiazkotzat har zezala, Nahitaezko Desjabetzeari buruzko Legearen 52. artikuluari jarraiki.\nAtzera ezina iritzi zaio okupazioari, oinezkoentzako espaloiak eraiki, eta GI-2630 errepidearen bide-segurtasuna areagotzeko. Zerbitzu teknikoek ondorioztatu dutenez, ez dago hirigintza arloko oztoporik espedientea izapidetzeko.


DEMA. Irekita dago Taldeka Digitala programarako izen-ematea - DEMA. Irekita dago Taldeka Digitala programarako izen-ematea - Bizkaia.eus\nDEMA. Irekita dago Taldeka Digitala programarako izen-ematea\nDEMA Enplegu eta Ekintzailetza Foru Agentziak, C2b-rekin batera (proiektu teknologiko eta digitalak sustatzen dituen enpresa sustatzailea) beste deialdi bat egin du Taldeka Digitala proiekturako.\nProgramaren xedea beraien enpresa propioa sortzeko aukera ikusten duten profil ekintzaileko pertsonen autoenplegua mundu digitalean sustatzea da.\nHauek biltzen ditugu ekintzailetza digitalean: teknologiaren, aplikazioen, web-orrien, bideo-jokoen, lineako marketinaren, plataformen eta abarren garapenarekin zerikusia duen proiektu oro, hau da, ideia teknologikoak, sektore tradizional bati buruzko ideiak barne: web plataforma baten bidez soilik salduko duen arropa-denda bat edo lineako argazki-denda bat.\nBizkaiko herritarrentzako presentziazko programa horrek mundu digitalean modu egokian ekiteko metodologiak, ikuspegiak eta gomendioak aurkezten ditu eta haiei xedea lortzen laguntzea, proiektua identifikatzeko aukera emango dieten tresnez hornitzea eta mundu digitalarekin lotutako negozio-ideia martxan jartzea da horien helburua.\nFase honetan, 500 €-ko beka bat emango da gehienez partaide bakoitzeko, joan-etorri, dieta eta antzekoen gastuak ordaintzeko (I. fasean 250 €/hilean).\nHauek dira Taldeka Digitala programan parte hartzeko baldintzak:\nLangabezian edo enplegua hobetzeko egoeran egotea edo ikaslea izatea.\nAdin nagusikoa izatea, mugarik gabe.\nEz da nahitaezkoa teknologiarekin zerikusia duen prestakuntza izatea.\nMundu digitalarekin zerikusia duen ideia bat izatea.*\nEkintzaile izateko gogoa izatea.*\n*Desiragarria izan arren, ez da nahitaezkoa negozio-ideia jakin bat izatea. Hori bezain baliagarria da ekintzailetzarako jakin-mina eta enpresa-ideia digital baten sustatzaile izateko ilusioa izatea.\nPrograma fase hauetan banatuta dago:\nHautagaiak hautatzea: Demaren bidez eman behar da izena.\nIzen-ematea amaitutakoan, programarako profil egokienak hautatuko dira. Horretarako, elkarrizketa pertsonalak egingo dira. Hautagai bakoitzarekin harremanetan jarriko gara Deman elkarrizketa noiz egin zehazteko.\nProgramak zortzi eta hamar aste bitarteko iraupena du. Lau orduko presentziazko prestakuntza, astelehenetik ostegunera (seguruenik goizez), Demaren instalazioetan.\nPrograma amaitzen denean, ideia edo proiektu bakoitza Demoday edo aurkezpen-egun batean defendatuko da ekintzailetza digitaleko agenteen aurrean (inbertsio-funtsa, enpresak, sustatzaileak, adituak). Beste Taldeka batzuetan bezala, diru-laguntza emateko ohiko baldintzak eskainiko dira.\nUrriaren 31ra arte irekitako izen-ematea.\nDEMA/Enplegu eta Ekintzailetza Foru Agentzia. Fandería 2. 48901 Barakaldo (Bizkaia)\nKirolbide. Bizkaiko etorkizun handiko kirolariak detektatu eta horiek laguntza jasotzeko izena emateko epea irailaren 9an irekiko da\nTokia Bizkaiko Foru Aldundia / Euskara eta Kultura Saila\nData 09/09/2019(e)tik 20/09/2019(e)ra\nKirolbide. 2019-2020 - Hemen dugu Eskola Kirolaren denboraldi berria! Zuen zain gaude!\nTokia Kirol Etxea\nData 01/09/2019(e)tik 30/06/2020(e)ra


Larramendiko plantaren aldeko eta kontrako argudioak eman dituzte jendaurrean - Bergara - Goiena.eus\nLarramendiko plantaren aldeko eta kontrako argudioak eman dituzte jendaurrean\nLarraitz Zeberio Lekuona 2021-11-23 14:07\nLarramendiko proiektuaren gaineko mahai-ingurua izan zen atzo, Seminarixoan, eta iritzi kontrajarriak eman zituzten Greene-ko eta Ekologistak Martxan-eko arduradunek. Askotariko herritarrak batu ziren, jakin-minez, eta aretoa bete egin zen.\nInteresa piztu zuen San Juango, Uberako, Basalgoko eta Buruñaoko auzotarrek antolatuta atzo Seminarixoan egindako mahai-inguruak. Greene taldeak paper fabriketako hondakinak tratatzeko Larramendin egin nahi duen proiektua izan zen aztergai.\nElxeko enpresako arduradun nagusien parte hartzearekin egin zuten mahai-ingurua Bergaran. Juan Jose Hernandezek eta Enrique Araezek proiektuaren onurak azaldu zituzten. Oso bestelako iritzia eman zuen Ekologistak Martxan konfederazioko hondakinen arloko arduradun Carlos Arribasek.\nLarramendirako aurreikusita dagoen proiektua errausketa planta dela ziurtatu zuen Arribasek. Greene enpresako arduradunek defendatu zuten pirolisia ez dela errausketa.\nArribasek ziurtatu zuen Greene enpresako arduradunak gezurretan dabiltzala. Proiektuaren inguruko datuak ezkutatu dituztela salatu zuen, eta Bergarako Udala zein herritarrak engainatzen saiatu direla hasieratik. Gaiak auzitegietan amaituko duela aurreikusten du Arribasek. Greene taldeko arduradunek erantzun dute ez dutela ezkutatzeko ezer.\nKezka herritarren artean\nOrdu eta erdiko mahai-ingurua jarraitu ostean eta askotariko datu teknikoak eta balorazioak entzun ostean bertaratutako herritar askoren artean kezka zen nagusi. Denbora eta mahai-inguru gehiago eskatu dituzte batzuk. Enpresak argibide gehiago eman behar dituela ere azaldu zuten beste batzuk.


Aranzadi | Zientzia Elkartea · Society of Sciences · Sociedad de Ciencias · Societé de Sciences » Arkeologia Laborategiaren 2020rako deialdia\nArkeologia Laborategiaren 2020rako deialdia\nIkerketa arkeologikoan landa lanaz gain laborategiko lana ere egin behar izaten da. Hori dela eta, material arkeologikoaren tratamendu, kudeaketa eta espezializazioan sakondu nahi duten pertsonei bideratutako jarduera da hau.\nBertan, aztarnategietatik iristen den materiala prozesatuko da: garbiketa, katalogatze (siglaketa), argazkiak atera, datu baseak osatu, eta sailkatze lanak egingo dira. Horretaz gain, material arkeologikoaren tratamendu eta ikerketari buruzko prestakuntza osagarria ere eskainiko da: hitzaldiak, bisitak edo marrazketa arkeologikoko praktikak eskainiko dira.\nLaborategi lanetan parte hartzeko ez da gariari buruzko aurretiazko jakintza teknikorik izan behar, ikasi eta lan egiteko gogoa soilik. Irailean eta urrian antolatuko da jarduera Aranzadi Zientzia Elkarteak Donostian duen egoitzan.\nEgutegia irailean: 7, 14, 21 eta 23. Garbiketa, sailkapena eta katalogazioa (siglaketa)\nEgutegia urrian: 5, 8, 19 eta 26. Katalogazioa (siglaketa), inbentarioa, datu basea eta argazkia ateratzea.\nOrdutegia: 10:30-13:30 eta 14:30-17:30.\nIzen ematea eta asistentzia: egunka, hilabeteka (goiz, arratsalde edo egun osoa) edo jarduera guztirako (bi hilabetetarako) izen emateko aukera izango da. Parte hartzeko aukera izen emate ordenaren araberakoa izango da, baina hilabete edo jarduera osoa aukeratzen dutenek lehentasuna izango dute. 15 ordutik gora egiten dutenek parte hartze ziurtagiria eskuratuko dute. Aforoa mugatua izango da.\nHizkuntza: euskara/ gaztelania\nArduraduna: Oihane Mendizabal Sandonís (omendizabal@aranzadi.eus)\nLaborategiko jarduera doakoa da baina ez ditu barne hartzen ez garraio ezta mantenu gastuak ere.\nParte hartzeko bete formularioa:


Milioika erabiltzaile dituen mezularitza-zerbitzu ezaguna baliatu dute Ithaka-ko (AEB) Unibertsitateko ikerlariek, munduko hainbat lekutako jendearen umorea neurtzeko. Hain zuzen, 2,4 milioi lagunen 509 milioi mezu aztertu dituzte. Ondorio nagusia izan da pertsona gehienek, jatorria edozein izanik, umore-joera antzekoak dituztela. Behatu dute, adibidez, asteburuetan eta eguneko lehen orduetan umore hobea izaten dela, eta okerrera egiten duela egunak aurrera egin ahala. Asteburuetan luzeago irauten du umore onak, ikerketarik egin gabe ere erraz asma zitekeenez.


Fitxategiak – Page 74706 – Mediateka\nGrabazio data: 1995-12\nBerriemailea: Gabriel Soto Irulegi (1928)\nGai nagusia: A. Hizketa librea: toponimia ttikia (saroiak, berokiak, oihanak...), lexikoa; Larrasoaingo esaera; ama petrikilo; inguruko euskaldunak; gertakariak; balleko bizimodua. B. Hizketa librea: iratzelekuak, pinudiak; ezin euskaraz egin; zumezko bilurrak; ezkontza tratuak; sorginak; Zilbetiko sugea; hilaren beilan...\nGaiak: abeltzantza: abereak, animaliak: bizerra, animaliak: erleak, animaliak: hontza, animaliak: igela, animaliak: sugea, animaliak: zapoa, bilur, dantza, denetarik, elikadura: ogia, erlijioa: hiletak, erlijioa: San Joan, erosketak, errespetua, errota, etxea: izenak, euskara, ezkontza, gramatika: lexikoa, karea, kontakizuna, landareak, meta, nekazaritza: goldaketa, ogibideak: ehorzlea, ogibideak: hezur konpontzailea, ogibideak: idazkaria, ogibideak: kafea, ogibideak: kutxetagilea, ogibideak: medikua, sorginkeria, toponimia\nHegoaldeko Goi Nafarrera | Erro\nGoi Nafarrera | Sortaldea\n00:07:00 gramatika: lexikoa, toponimia Leku desberdinen izenak: toponimia txikia: soroak, oihanak ... Alorra, pentzea edo sagoia, baratza, larrea. Leizeen izenak eta bideak.\n00:08:45 kontakizuna Larrasoaña herriari "Puerto Rico" deitzeko arrazoia: Gerra karlistetan frantsesei urrea lapurtzen zieten.\n00:15:55 toponimia Urataka nolakoa den orain eta lehen. Bentazar etxea jadanik desagertu da. Ibarreko etxea. Laurentxi eta Sanduzelai. Zikilon, Mekola, Larrarte, Arrio, Ziloka, Aiztondo, Alorxabal, Aldapeta, Ezpelkerrenka.\n00:21:50 ogibideak: hezur konpontzailea Bere ama hezur konpontzailea zen. Berak orkatila hautsi zuen eta amak sendatu zion. Orkatila mandotik erortzean apurtu zuen. Inguruko ibarretatik joaten zen jendea berarengana. Hezurra bere lekuan jarri, arrautzaren txuringoa kedarrarekin nahastu eta hura igurtzen zuen. Oinazea kentzeko ez zuen ezer ere ez, baina hezurrak bere lekuan jartzen zituen. Gabrielen amak aitarekin ikasi zuen egiten, abereekin eta jendearekin egiten zuen hark. Amaren izena Joaquina zen baina Ciriaca zeritzoten, bere amabitxiaren nahieraz. Abizena Irulegi zen.\n00:26:28 ogibideak: kutxetagilea Herrian baziren kutxetagileak. Valentziara bidaltzen zituzten kutxetak. Uztargileak Gipuzkoatik joaten ziren, herrian ez baitzeuden. Bere emaztearen aita kutxetagilea zen eta hamar dozena egiten zituen egunean. Beste zenbait kutxetagile.\n00:27:35 animaliak: erleak Etxe gehienetan erleak izaten zituzten.\n00:28:30 denetarik Euskara ahazten ari zaio.\n00:30:25 dantza, denetarik Dantzan asko aritzen zen. Txapelketen bat ere irabazi zuen. Duela zazpi urte ospitalean egon zen. Tratamendua eman zioten eta kilo zenbait irabazi zituenez, jadanik ezin du dantzarik egin.\n00:31:30 abeltzantza: abereak, denetarik Berak aziendak izan ditu.\n00:36:55 nekazaritza: goldaketa Uretara joaten ziren errotara Lintzoainen errotarik ez zegoenean. Garia, zalkea, erua, oloa, jasotzen zuten. Gerra garaian garijotzeko makina eraman zuten. Lehenago larrainetan egiten zuten. Haizea bazegoen, haizatu egiten zen garia. Estrasia (narra) zabala zen eta behi edo idiei lotzen zitzaien eta hauek tira egiten zuten. Estrasian (narran) pala bat izaten zen behien gorozkia bildu eta ongarri bezala gordetzeko.\n00:39:45 elikadura: ogia, errota Ogia labean egiten zuten. Sugarria, adarrak eta egurrak, berotzen zirenean, egurra bereizten zuten eta urarekin garbitu. Ogia pala batekin sartzen zuten. Ogiak aste bat irauten zuen gogortu gabe. Garia Uretako errotan egiten zuten. Orondritzen bazegoen beste errota bat, baina Lintzoaingoak Uretara joaten ziren. Orondrizkoa zenbait kideena zen baina Uretakoa beraiena zen.\n00:47:50 gramatika: lexikoa, meta, nekazaritza: goldaketa Lintzoainen maisu eta idazkaria izan ezik nekazariak ziren. Kutxetagileak ere, garai batzuetan nekazaritzan ibiltzen ziren. Gizonak batetik bestera mugitzen ziren laiaketa garaian. Lur asko zutenek sasia zuen alor bat prestatu eta hura ematen zieten errentan hiru urtez. Gariari nitratoak botatzen zitzaizkion. Zenbait hitz: igitaia, tailua, "ahurmena" (azao), bala. Txitxirioak eta babak ere landatzen zituzten. Iraztorriak eta metak.\n00:02:05 meta Metak etxe ondoan egiten zituzten. Iratzeak komunak ziren, bakoitzak bere lotea zuen. Orbela ere biltzen zuten. Erron ez zegoen metarik. Pagadi eta pinadiak dira orain landu gabe utzitako alorrak.\n00:02:55 denetarik, ogibideak: kafea Perpetuak kafea ere biltzen zutela esaten zuen.\n00:04:50 euskara Jadanik ez dira elkartzen eta ez dute euskaraz egiten, beraz, ahaztu egiten zaie.\n00:06:40 bilur, denetarik Bilurra: zumeaz egindako sokak.\n00:09:35 ezkontza, kontakizuna Garai haietan gurasoek prestatzen zituzten ezkontzak komeni zitzaien moduan. Behin bere ama ezkontza batera joan zen Leazkuera. Han zegoen senargaia eta bi ahizpak eraman zituzten. Berarekin ezkondu behar zuena zein zen esan ziotenean senargaiak bestea nahiago lukeela esan zuen. Lesakan etxe garrantzitsuenetakoak beraien artean ezkontzen ziren. Odol nahasketak gertatzen ziren horrela. Eta horren ondorioz gaixotasunak.\n00:13:15 sorginkeria Orondritzen korreoa eramaten zuen gizon bat zegoen. Ez zuen Errotik Orondritzera eskopetarik gabe joan nahi sorginak aterako zitzaizkiolakoan. Haren gertakizuna. Gazteak zirenean izutu egiten zituzten sorgin kontuekin. Ez zuten inor sorgintzat hartzen. Jendeari gaiztakeri asko egindako norbait hiltzen zenean, etxe hartan hotsak entzuten zirela esaten zuten. Eta beharbada, norbaitek nahita egiten zituen, baina orduko jendeak sinistu egiten zuen. Arrietan sorgin kontu asko esaten ziren.\n00:14:57 animaliak: hontza, kontakizuna Herrian maistra egon zen neska bati buruz. Harentzat hontz bat harrapatu zuen berak.\n00:20:55 animaliak: sugea, kontakizuna Panikesa edo erbinudea. Suge kontuak: Zilbetin langileak hartzen zituen gizon batek, Eugiko mugan dagoen larrera eramaten zituen eta leku batean, esaten zien hura ez mozteko handik sugea pasatzen zen eta. Baina oso ausarta zen bat, sugearen zain gelditu eta sugea hil zuen, baina baita bera hil ere sustoaz. Bere aitaginarreba kutxetagilea zen eta Eugiko muga hartan ezpeldi batean zegeola, suge bat mugitzen ikusi zuen eta atzetik segitu zion. Pago batera ailegatzean sugea zuhaitzean kiribildu zen eta gizonak aizkorarekin lau zatitan moztu zuen. Beste behin, seme zaharrenarekin zizatoki batera joan zen. Suge bat ikusi zuen lurrean erdi sartuta. Harri handi bat hartu eta buztan gainera bota zionean sugeak beste aldetik burua atera zuen. Eskerrak semea ondoan zuela. Bera han lanean aritu zenean jabeak Lantzekoak ziren. Haiek kaxkarrekoa ematen zieten sugeei buruan eta gero eskuetan edukitzen zituzten. Berari behin suge batek koxk egin zion hankan eta herritik urruti zegoenez, labanaz gurutze bat egin zuen garbitzeko.\n00:26:55 denetarik, etxea: izenak, ogibideak: medikua Samaniego medikuak min handia egiteko fama zuen. Pare bat kasu. Bizkarreta-Gerendiainen bizi zen. Bizkarreta-Gerendiaingo etxeak. Herriko batzuei eta etxeen konponketei buruz.\n00:28:52 erosketak Bazegoen Lintzoainen txokolatea saltzen zuen emakume bat. Gainontzeko erosketak Erron egiten zituzten.\n00:32:25 animaliak: bizerra, karea Lau bat familia elkartzen ziren kisua egiteko. Orduan harizti polita zegoen eta zulo asko zeuden eta han hartzen zituzten bizerrak. Baina gero gehiegikerian erori zen eta jadanik ez da batere gelditzen. Ongarritegiak egiteko egiten zuten kisua.\n00:35:40 animaliak: igela, animaliak: zapoa Zapoak jadanik ez dira ikusten. Tabernatik atera eta zapo bat ikusten zutenean zigarroak jartzen zizkioten ahoan eta zupatu eta zupatu handitu egiten zen. Igelik ere ez dago jadanik, ibaietara doaz ur zikin guztiak eta dena ondatzen ari baikara.\n00:39:55 erlijioa: hiletak, ogibideak: ehorzlea Norbait hiltzen zenean lau ehorzle bilatzen ziren. Mutil gazteak izaten ziren, gorpua zaindu eta zuloa egiten zutenak. Haritz bat ematen zitzaion familiari egurra egiteko, eta egur hura ere, ehorzleek mozten zuten. Zerraldoa zurginak egiten zuen. Orain Aezkoatik eta Iruñetik eramaten dituzte.\n00:42:07 denetarik, errespetua, ogibideak: idazkaria Orain lehen baino errespetu gutxiago dago pertsonen arteko tratamenduan. Lehen idazkariari errespetu handia zitzaion.\n00:43:30 erlijioa: San Joan Haurrak zirenean otaka biltzen zuten. Arratsean suak egiten ziren eta gainetik jauzi egiten zuten. Ura eramaten zuten iturritik etxera.\n00:45:50 abeltzantza: abereak, kontakizuna Abereak bordatan izaten zituzten mendian. Janaria eramatera joaten zirenean bide gogorra zuten. Batzuetan ardiak faltan zituzten. Behin lau gizon joan ziren ardien bila eta binaka bereiztu ziren. Elurretan eta bisutsa ari zela ibili ziren.\n00:47:30 gramatika: lexikoa, landareak Otaka eta orrea.\nI-048-A Su navegador no es compatible con el elemento de audio. 47:51\nI-048-B Su navegador no es compatible con el elemento de audio. 47:43


Hezkuntzaren etorkizuna Adimen Artifizialarekin - Berezuma.com\nHezkuntzaren etorkizuna Adimen Artifizialarekin\nAdimen artifizialak (AA) eboluzionatzen jarraitzen duenez, gero eta nabariagoak dira hezkuntzaren alorrean dituen aplikazio potentzialak. Ikaskuntza pertsonalizatuak administrazio-eginkizunak automatizatzeko eta hezkuntza-paisaia era askotara eraldatzeko gaitasuna du.\nHezkuntzari eragin diezaiokeen modu esanguratsuenetako bat da ikaskuntza-esperientziak pertsonalizatzeko duen gaitasuna. Ikasle baten errendimendua, ikasteko estiloa eta interesak bezalako datuak aztertuz, pertsona bakoitzari atsegin zaizkion ikaskuntza-planak sor ditzake. Horrek ikasleei beren premietarako egokiagoak diren irakaspenak jasotzea ahalbidetuko lieke, eta horrek, aldi berean, errendimendu akademikoa hobetzea ekar lezake.\nIkaskuntza esperientziak pertsonalizatzeaz gain, eskoletan hainbat eginkizun administratibo automatizatzeko ere erabil daiteke. Adibidez, ikasleen erregistroak kudeatzeko, jarraipenerako eta txosten-txartelak sortzeko erabil daitezke. Honek hezitzaileak askatuko lituzke zeregin garrantzitsuagoetan zentratzeko, hala nola material irakasgarria garatzeko eta ikasleei banakako laguntza emateko.\nAAk eboluzionatzen jarraitzen duenez, hezkuntzan dituen aplikazio potentzialak lehenetsi egingo dira. Ikaskuntza pertsonalizatua eta zeregin administratibo automatizatuak dira datozen urteetako hezkuntza paisaia eraldatzeko moduetako bi.\nAArekin, hezitzaileek denbora gehiago izan dezakete irakaskuntzan zentratzeko, eta denbora gutxiago administrazio-eginkizunetan. Gainera, ikaskuntza pertsonalizatuak ikasleei lagundu diezaieke potentzial osoa lortzen ohiko edukiak eta laguntza eskainiz. AA teknologiak eboluzionatzen jarraitzen duen heinean, hezkuntza iraultzeko ahalmena ere izango du.\nIrakasleen etorkizuna, Adimen Artifiziala ikastetxeetara iristen denean, oso zalantzazkoa da. Baliteke AAk irakaskuntza-lan asko saihestea, edo irakasleak osatzea eta ikasgelan eraginkorragoak izaten laguntzea. Litekeena da, baita ere, AAk irakaskuntza-lan berriak sortzea, une honetan imajinatu ere egiten ez ditugunak.\nAdimen artifizialak hezkuntzaren inguruan sortu ditzakeen galdera batzuk:\n1. Nola aldatuko du irakasteko eta ikasteko modua?\n2. Nola definituko da adimendua izatea zer den?\n3. Zer gertatuko zaie AAk ordezten dituen lanpostuei?\n4. Nola eragingo die sormenari eta pentsamendu kritikoari?\n5. Zein dira AAren inplikazio etikoak?\nZer gomendio emango ahal zaie ikasle gazteei Adimen Artifizialari buruz?\nGaldera horrek ez du erantzun bakarra, adimen artifizialaz ikasteko modurik onena ikaslearen interes eta hondo indibidualaren araberakoa baita. Hala ere, adimen artifizialean interesa duten ikasleentzako gomendio orokor batzuk daude:\n1. AA-ren oinarriak irakurri, Stanford Entziklopediarekin hasi.\n2. Esperimentatu hizkuntzak eta plataforma desberdinekin programatzen. AA-ko plataforma asko daude, hala nola TensorFlow eta PyTorch, iturri irekiak dira eta doan eskuragarri daude online.\n3. Parte hartu online forumetan eta AA-ri eskainitako komunitateetan. Asko dira online foroak eta komunitateak, hala nola Redditen r/adimen_artifiziala, non ikasleek galderak egin eta AAn interesatuta dauden beste batzuengandik ikas dezaketen.\n4. Joan konferentzia eta bileretara. Munduan zehar kongresu asko izaten dira, eta horrek aukera handiak ematen ditu adituek beste ikasle batzuekin ikasteko.\nEta amaitzeko, mezu bat. Orain arte irakurri duzun guztia GPT-3 Adimen Artifizialak sortutako testua izan da. Ingelesez sortu du Adime Artifizalak eta itzultzaile neuronalak euskaratu du. Horrek harritu bazaitu, eskertuko nuke zure lagunen artean sarrera hau zabaltzea, haiei aurretik ezer esan gabe.\nEta azkenik, GPT-3rekin jolastu nahi baduzu, sartu esteka honetan eta gozatu.\nArtiadi: Adimen Artifizialarekin osatutako 40 olerki\nAdimen artifiziala App Inventor-ekin\nEuskara eta adimen artifiziala\nAdimen artifiziala: Irudiak desberdintzen dituen aplikazioa\nAriketa desentxufatua: Euskal emakume zientzialarien irudiak…\nAdimen artifiziala, poesia eta bonoboak.\npreviousEuskara, adimen artifiziala eta programazioa uztartzen Scratch programarekin


2.4G Ahots Urruneko Kontroladorea IR Funtzioarekin Erabiltzailearen Eskuliburua\n2.4G Ahots Urruneko Kontroladorea IR Funtzioarekin Erabiltzailearen Eskuliburua\nI. Produktuen Diagrama\n1. Nola erabili\nKendu bateriaren karkasa eta instalatu 2xAAA bateriak.Ondoren, konektatu USB donglea zure gailuaren USB atakan, urruneko gailua automatikoki konektatuko da.Probatu nabigazio-teklak sakatuz (gora, behera, ezkerrera, eskuinera) eta ikusi funtzionatzen duen.Hala ez bada, egiaztatu 1. klausula FAQ-en.\n1) Sakatu Kurtsorea kurtsorea blokeatzeko edo desblokeatzeko.\n2) Kurtsorea desblokeatuta dagoen bitartean, Ados ezkerreko klik funtzioa da, Itzuli eskuineko klik funtzioa da.Kurtsorea blokeatuta dagoen bitartean, OK SARTU funtzioa da, Itzultzea itzulera funtzioa da.\n1) Gailu guztiek ezin zuten Mikrofonoa erabili.Aplikazioa onartzen duen ahots bidezko sarrera beharko du, Google aplikazioa bezala.\n2) Sakatu Google Voice botoia eta eduki sakatuta Mikrofonoa aktibatzeko, askatu Mikrofonoa desaktibatzeko.\n4. IR Ikaskuntza\n1) Sakatu POWER botoia aireko saguaren, eta eduki sakatuta unitatearen LED adierazle gorriaren keinua azkar, eta askatu botoia.Adierazle gorria piztuta egongo da segundo batez, eta poliki-poliki keinu egingo da.Aireko sagua IR ikasteko moduan sartu dela esan nahi du.\n2) Seinalatu IR urruneko urruneko aireko sagua eta sakatu pizteko (edo beste edozein botoi) IR urruneko urruneko gailua.Aireko saguaren adierazle gorria bizkor keinu egingo da 3 segundoz, eta gero astiro.Ikasteak arrakasta izatea esan nahi du.\n●l Pizteko botoiak soilik ikas dezake kodea beste urruneko kontrolagailuetatik.\n● IR urrutikoek NEC protokoloa onartu behar dute.\n● Arrakasta ikasi ondoren, POWER botoiak IR kodea soilik bidaltzen du.\n5.LED adierazleak kolore desberdinak erakusten ditu egoera ezberdinetan:\n1) Deskonektatuta: LED gorriak distiratzen ditu poliki-poliki\n2) Parekatzea: LED gorriak bizkor distira egiten du parekatzean, eta keinuka gelditu da parekatu ondoren\n3) Lan egiten: LED urdinaren adierazlea pizten da edozein botoi sakatzean\n4) Potentzia txikia: LED gorrien adierazle azkar keinua\n5) Kargatzen: LED gorrien adierazlea piztuta geratzen da kargatzen ari den bitartean, eta kargatzen amaitu ondoren itzaltzen da.\nOnartu tekla bakarreko sarbidea Google Voice, Google Play, Netflix, Youtube.\nUrrunekoa erreserba moduan sartuko da 15 segundoz funtzionatu gabe.Sakatu edozein botoi aktibatzeko.\nSakatu Ados+Itzuli urrutiko urruneko ezarpenetara berrezartzeko.\n1) Transmisioa eta Kontrola: 2.4G RF haririk gabeko irrati-maiztasun teknologia\n2) Onartutako OS: Windows, Android eta Mac OS, Linux, etab.\n3) Gako zenbakiak: 17 tekla\n4) Urruneko kontrolaren distantzia: ≤10m\n5) Bateria mota: AAAx2 (ez dago barne)\n6) Energia-kontsumoa: 10mA inguru lan-egoeran\n7) Mikrofonoaren energia-kontsumoa: 20mA inguru\n8) Tamaina: 157x42x16mm\n9) Pisua: 50g\n1. Zergatik ez du funtzionatzen urruneko kontrolak?\n1) Egiaztatu bateria eta ikusi nahikoa potentzia duen.LED-adierazle gorriak bizkor distira egiten badu, bateriak ez duela nahikoa energia esan nahi du.Mesedez, ordeztu bateriak.\n2) Begiratu USB hargailua eta ikusi gailuetan behar bezala sartuta dagoen.LED gorriak distirak poliki-poliki parekatzeak huts egin duela esan nahi du.Kasu honetan, egiaztatu 2 klausula berriro parekatzeko.\n2. Nola parekatu USB donglea urrutikoarekin?\n1) Instalatu 2xAAA bateriak, sakatu HOME eta Ados aldi berean, LED argia oso azkar piztuko da, hau da, urrunekoa parekatze moduan sartu da.Ondoren, askatu botoiak.\n2) Sartu USB donglea gailuan (Ordenagailua, TV Box, MINI PC, etab.) eta itxaron 3 segundo inguru.LED argiak keinuka geldituko da, hau da, parekatzea arrakastatsua da.\n3. Mikrofonoak Android TV Box-ekin funtzionatzen du?\nBai, baina erabiltzaileak Google Assistant instalatu behar du Google Play Store-tik.\n1. Urruneko hau urruneko kontrolagailu unibertsala da.Normala da gako batzuk gailu batzuei aplikagarriak ez izatea, fabrikatzaile ezberdinen kode desberdinengatik.\n2. Baliteke urrunekoa ez bateragarria Amazon Fire TV eta Fire TV Stick-ekin edo Samsung, LG, Sony telebista adimendun batzuekin.\n3. Ziurtatu bateriak nahikoa potentzia dutela aurretikurruneko gailuan instalatzea.


10 « apirila « 2019 « Prentsa oharrak\nAraba mailako emakumezkoen kirola bistaratzeko murala inauguratu dute\nKategoriak: Prentsa oharrak — Komunikazio Zerbitzua / Servicio de Comunicación — 10 apirila 2019 19:31\nEl Corte Ingleseko pasabidea da Alain Larreina artistak Araba mailako emakumezkoen kirola ikasaraztea xede duen esku-hartze artistikoa gauzatzeko erabilitako kokalekua. Gaur arratsaldean murala jendaurrean aurkezteko egin den inaugurazioan, egileari lagun egitera hurreratu dira, besteak beste, Kultura, Hezkuntza eta Kirol zinegotzi Estíbaliz Canto eta hainbat kirolari: Araski eta Gaztediko jokalariak, Tania lamarca, Maider Unda, María Ascasso, Eli Pinedo, Elena Loyo, Nagore Martín eta Lourdes Oyarbide.\nHarrera probintzia-auzitegietako lehendakariei\nKategoriak: Prentsa oharrak — Komunikazio Zerbitzua / Servicio de Comunicación — 19:02\nGaur arratsaldean, Gasteizko Udaletxean harrera-ekitaldia egin zaie probintzia-auzitegietako lehendakariei, haien XIX. Jardunaldi Nazionalak direla eta. Ekitaldian, Gorka Urtaran alkatea buru zela, Arabako Probintzia Auzitegiko lehendakari Mercedes Guerrero eta Botere Judizialaren Kontseilu Nagusiko kide Carmen Llombart izan dira.\n(Zuzenduta) Prentsa deialdiak (2019-04-11)\n– Udal Musika Bandak eta Manuel Iradier abesbatzak eskainiko duten ‘El hombre armado: misa para la paz’ lanaren aurkezpena.\nParte-hartzaileak: Hilario Extremiana, Udal Musika Bandaren zuzendaria, eta Estíbaliz Delgado, Manuel Iradier abesbatzaren zuzendaria.\nEguna: osteguna, apirilak 11.\n– F2P Campus Vitoria-Gasteiz-en 2. edizioaren aurkezpena.\nParte-hartzaileak: Nerea Melgosa, Enpleguaren eta Garapen Ekonomiko Iraunkorraren zinegotzia; Pilar García de Salazar, diputatu nagusiorde eta Ekonomia Garapenaren eta Lurralde Orekaren diputatua; Aitziber Atorrasagasti, Eusko Jaurlaritzako Kultura Sustatzeko zuzendaria; Jon Beltrán de Heredia eta Raúl Herrero, F2P Campus-en zuzendariak, eta lehen edizioan parte hartu zuen taldeetako baten (Etorki Games) ordezkaria.\nLekua: Arabako Foru Aldundiko prentsa-aretoa.\n– Harrera Mörike Gymnasium ikastetxeko (Stuttgart, Alemania) ikasle eta irakasleei, Egibide institutuarekin trukea egiten ari baitira.\n– Itzuliaren laugarren etaparen irteera ofiziala, Gasteizen.\nParte-hartzaileak: Gorka Urtaran, Gasteizko alkatea; Peio López de Munain, alkateordea; Estíbaliz Canto, Kultura, Hezkuntza eta Kirol zinegotzia, eta udal korporazioko talde politikoen ordezkariak.\nLekua: Andre Maria Zuriaren plaza eta Posta kalea.\n– Harrera Gamarrako Ostalaritza Eskolari eta bi Erasmus proiektutan parte hartzen duten zortzi ordezkaritzatako kideei: “Food For Thoughts” eta “On TheMove For Social Inclusión”.\n– Loaren Espainiako Elkartearen Urteroko XXVII. Biltzarraren inaugurazioa.\nParte-hartzaileak: Gorka Urtaran, alkatea, eta Nerea Melgosa, Enpleguaren eta Garapen Ekonomiko Iraunkorraren zinegotzia.\nLekua: Europa biltzar-jauregiko Maria de Maeztu aretoa\n– Harrera Udal Folklore Akademiari, eta Kordobako “Luis del Río” kontserbatorioko irakasle eta ikasleei, Gasteizera bisitan etorri baitira.\nParte-hartzaileak: Peio López de Munain, alkateordea, eta Estíbaliz Canto, Kultura, Hezkuntza eta Kirol zinegotzia.\nBibat museoa hirietan erlijio aniztasunaren inguruan egiten den kudeaketari buruzko topaketen egoitza da egunotan\nKategoriak: Prentsa oharrak — Komunikazio Zerbitzua / Servicio de Comunicación — 16:23\nGaur itxiko da programa Gasteizen ezarrita dauden erlijio nagusietako ordezkarien arteko mahai-inguru batekin: Eliza Ortodoxoa, Euskal Herriko Kontseilu Ebanjelikoa, Eliza Katolikoa, Gasteizko Elkarte Musulmanen Plataforma\nBizikidetza eta Aniztasun Zerbitzuak bultzatu duen Erlijio-aniztasunaren udal kudeaketaren erronkak eta aukerak topaketa-zikloaren egoitza izan da egunotan Bibat museoa.\nHelburua elementu erlijiosoak nola eragiten duen eta gai hauek beste udalerri batzuetan nola landu diren aztertzea da. Izan ere, erlijio sinesmenak pertsonen pribatutasunaren parte dira, baina eragin argia dute eremu publiko eta sozialean. Aldi berean, botere publikoek Estatuaren eta konfesio erlijiosoen arteko bereizketa bermatu behar dute, eta neutraltasunez jokatu.\nUdalek erlijio askatasuna gauzatu ahal izateko funtsezkoak diren zerbitzuak ematen dituzte: gurtza-lekuei loturiko hiri-plangintza eta -antolakuntza, hilerriak eta hileta-zerbitzuak…, eta beste zerbitzu batzuetan erlijioari loturiko elementuak aintzat hartzen dituzte kudeaketa ahalik eta eraginkorrena izan dadin: gizarte-zerbitzuak, segurtasuna eta ordena publikoa, espazio publikoen erabilera, kultur eta kirol jarduerak…\nGaur itxiko da topaketa-zikloa, 19:00etan, Gasteizen ezarrita dauden erlijio nagusietako ordezkarien arteko mahai-inguru batekin: Eliza Ortodoxoa, Euskal Herriko Kontseilu Ebanjelikoa, Eliza Katolikoa, Gasteizko Elkarte Musulmanen Plataforma.\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 16:20\nGizonezko bat atxilotu dute denda batean lapurtzeagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:47\nUdaltzaingoaren Agenteek 59 urteko gizonezko bat atxilotu zuten atzo, indarkeria erabiliz lapurreta-delitu baten ustezko egile gisa.\nKoordinazio Zentralak patruila bati eskatu zion Alava Jeneralaren kaleko merkataritza-establezimendu batera joan zedin, bertan pertsona bat atxikita baitzeukaten ordaindu gabeko zenbait salgai bere arropen artean ezkutaturik eramaten ahalegintzeagatik. Kutxan salgai horiek ateratzeko eskatu ziotenean, erresistentzia jarri zuen eta langile bati eraso egiten saiatu zen. Udaltzainek erasotzailea atxilotu eta Agirrelandako polizia-etxera eraman zuten, eta han aske utzi zuten, Gasteizko Guardiako Epaitegian aurkezteko hitzordua jarri ondoren.\nBeste alde batetik, Zabalgana auzoko zenbait garaje komunitariotan ibilgailuen barrualdean egindako lapurretak ikertzen ari da Udaltzaingoa, hain zuzen ere, Giza Eskubideen hiribidean, Oion kalean, Ilustrazioaren hiribidean, Bastida kalean eta Sofia Erreginaren hiribidean.\nUdaltzainek, horrez gain, beste 12 trafiko-istriputan esku hartu zuten atzo, nahiz ez zen zauriturik izan eta ez zen inor ikertu bide-segurtasunaren aurkako delituak egiteagatik; 15 salaketa izapidetu zituzten eta polizia judizialaren 19 jarduera burutu zituzten.\nSuhiltzaileek Aranzabal kaleko eraikin bateko trastelekuetan esku hartu zuten atzo, lehen soto-solairuan, gas-usaina sumatu zutelako eta esplosimetroaz egindako neurketek emaitza positiboak eman zituztelako.\nJatorriaren bila ibili ondoren, suhiltzaileek ihes txiki bat topatu zuten etxebizitza bateko solairuaren gas-hartunean, eta gas-horniduraren mantentze-lanaz arduratzen den enpresak bere gain hartu zuen matxura hori.


Aita Donostiaren gurasoak, Jose Antonio (Orio, 1856) eta Felipa (Donostia, 1855) 1880an ezkondu ziren eta Idiakez kaleko 5. zenbakian helbideratu ziren, eraikin guztia Jose Loidirena zena eta Maria Josefa Zulaicarekin ezkondua zegoena, Jose Antonioren arreba. Jose Loidik Jose Antonio Zulaica gonbidatu zuen 1875etik aurrera Loidi eta Zulaica enpresa elkarrekin sortzera, ardo klase guztietan espezializatua, nahiz eta ospe gehiena ardo gozoekin lortu, batez ere mezako ardoekin.\nIdiakezeko 5. zenbakian jaio ziren Jose Antonio eta Feliparen hamar seme-alabak.1\n1883an Pedro Juan jaio zen, Aita Fortunato de San Sebastian kaputxinoa izatera iritsi zena, eta San Bizente parrokian bataiatu zuten.\n1886an Jose Gonzalo jaio zen, Aita Jose Antonio de San Sebastian kaputxinoa izatera iritsi zena. Sorkuntza berriko parrokian bataiatu zuten, kultuak kapera txiki batean izaten ziren, San Martzial kaleko 44. zenbakiko beheko solairuan, Urbieta kalearekin izkina eginez 2. Parroki honetako bataio liburuko jaiotza-agiriak honela dio:\n"Donostiako Hirian, Gipuzkoako Probintzian, Gasteizko Elizbarrutia, 19886ko Urtarrilaren hamaika,...nik sorkuntza berriko parroki-elizako Presbitero Apaiz Ekonomoa, handitasunez Jose Gonzalo izenarekin haur bat bataiatu nuen. Jose Antonio Zulaica, jatorriz Oriokoa, eta Felipa Arreguiren, hiri honetakoa jatorriz eta hemengo elizatiarra, seme legitimoa da. Aitak adierazi duenez atzoko egunean goizeko 8tan jaio zen, Idiakez kaleko 5 zenbakian. Aitaldeko aiton-amonak Jose Mª Zulaica, Oriokoa, eta Teresa Alberdi, Aiakoa dira eta amaldekoak aldiz, Vicente Arregui eta Josefa Antonia Echeverria, sortzez hiri honetakoak. Aitabitxiak Jose Manuel Zulaica eta Josefa Arregui izan ziren, Oriokoa bata eta hiri honetakoa bestea eta hauei jakinarazi nien zeukaten ahaidetasun espiritualaz eta hartu zuten betebeharraz, lekuko bezala Antonio Esnaola eta Miguel Arruspide zeudelarik, parrokia honetako zerbitzariak, Abaltzisketakoa bata eta hiri honetakoa bestea jaiotzez. Eta egia denez sinatzen goian aipaturiko datan. Martin Lorenzo de Urizar Lizentziatua" 3. (Itzulpena gazteleratik moldatua).\nIkastetxera hasi baino lehen, bost edo sei urterekin "bi makilekin jolastea gustatzen zitzaion, biolina jotzen ibiliko balitz bezala... agertzen zuen zaletasun hau ikusirik, gurasoek txiki bat erosi zioten". 4(Itzulpena gazteleratik moldatua). Ondorengo urteetan gainerako anai-arrebak jaio ziren; Fermin Vicente, Luis, Jose Luis, Maria de la Concepcion, Ramon Maria eta Gil eta Estanislao bikiak.\n1892an Pedro eta Jose anaiak Santa Maria Ikastetxe Katolikoan sartu ziren, Aita Marianistek zuzendurikoa. 1895eko abenduak 8an Jose Gonzalo Zulaicak ospakizun handiz Lehen Jaunartzea egin zuen Ikastetxe honetan. Ikastetxean jasotako heziketan euskararen lantzeak ez zuen izpirik eduki. Modu honetan Pedro eta Josek, guraso euskaldunen semeak zirenak, ama-hizkuntza galdu zuten. Zulaica-Arreguitarrak, familia ugaria zena, Santa Catalina 5 zenbakira joan ziren bizitzera ugazaba gisa.\n1Maria Zulaikak, Aita Donostiaren arreba, Idiakezeko 5. zenbakian hamaika anai-arreba jaio zirela esan arren, hamarren jaiotza eta bataioa besterik ezin izan ditut egiaztatu.\n2MURUGARREN, Luis. Catedral del Buen Pastor. Donostia- San Sebastián, 1897-1997 (Kutxa Fundazioa, Donostia, 1996), 24. or.\n3Donostiako Sorkuntza Berriko Parrokiako Bataiatuen Liburua, 1886, 154. or.\n4ZULAICA Y ARREGUI, María, EUSKO IKASKUNTZA aldizkaria. Cuaderno de Sección de Música, 3. zenb., Donostia, 1978.\nMezako ardoa eta ardo normala eskuratzeagatik Jose Antonio Zulaica Lekarozko Ikastetxeko kaputxinoekin harremana edukitzen hasi zen. 1896an Pedro eta Jose Gonzalo 5 semeak ikastetxean sartu ziren. Honek batxilergoko ikasketak bukatu arte ikasleak etxera ez itzultzea suposatzen zuen. Jose Antonio Zulaicak Ikastetxearengatik estimua eta mirespena zuen eta guzti honek etxearen hobekuntzetarako diru-ekarpen garrantzitsuak ekarri zituen.\nJose Gonzalok bere ikasketen ohiko egitarauekin jarraitzen zuen bitartean musika ere landu zuen, ikastetxeko bizitzan garrantzi handia zuen artea baitzen. Ikastetxean 1898tik erlijioso berria zeukaten, Ismael de Tudela anaia, harmonia irakasteaz gain, bere espiritu irekia eta ulerkorra zabaldu ziena eta ikasleei bizitzarako ideia berriak eman zizkiena. Osasun arazoengatik Ismael de Tudela anaiak 1902an utzi zuen Ordena. Jose Gonzalo bere ikaskideen solfeo eta pianoko irakasle bihurtu zen. Konposizio musikalean ibili zen instintuz, bere hitzen arabera. Gaztetatik zenbait erlijio-partitura idatzi zituen. 1904ean bere konposizioak, ia beti orkestratuak, koruak programatzen zituen 6.\n5Ibidem, 216. or.\n6Urreta-Zulaica familiaren gutunen funtsa. Donostia.\nPedro Zulaikak, anai nagusiak, erlijioso kaputxinoko botoak egin zituen eta Jose Gonzalok gurasoei anaiaren bide beretik jarraitu nahi zuela adierazi zien 7. Honela, abitu-hartzea 1902ko martxoaren 19an izan zen. Garai hartan Kaputxinoen ohitura zen hautagaiari izen berri bat ematea, abizenaren erabilera alde batera utziaz. Honela Pedro Zulaica, Fortunato de San Sebastian anaian bihurtu zen eta Jose Gonzalo, Jose Antonio de San Sebastian anaian eta teologiako ikasketekin jarraitu zuen.\nApaizgintza 1908ko abenduaren 19an izan zen eta lehenengo meza 1909ko urtarrilaren 10ean eman zuen. Hemendik aurrera Aita Jose Antonio de San Sebastian da. Askotan hartu zuen parte ikastetxeko festetan pianoko bakarlari bezala, Mozart, Bach, Beethoven, Brahms, Grieg, Mendelshonn, Wagner, Debussy edo Ravel-en obrak joaz.\n1918an Lekarozeko ikastetxera Aita Hilario de Estella iritsi zenetik parte hartzeak lau eskuz eskaini ziren.\n1908ko urrian Bartzelonan bizitzen egon zen, harmonia eta kontrapuntua Adria Esquerrarekin ikasiz. 1909ko udan Burgosera joan zen, bertatik Silosko abadia bisitatu zezakeen eta gregoriano-kantua praktikatu. 1910ean aldizkako bisitak egiten zituen Donostiara, Bernardo de Gabiolak harmonia irakatsi ziezaion. Ikasturtean zehar frantsesa, geografia, solfeoa eta pianoko irakaslea izan zen.\nMusikako argitalpen garrantzitsuenekin loturan egoteko gogo bizia zuenez liburutegi aberats bat biltzera iritsi zen, baina honek leku egokia eskatzen zion. Honela, nagusiek lokal bat egokitu zioten eta bertan estudioa jarri zuen, geroago Madrilen erosi zuen Erard pianoa ere bertan kokatu zuelarik. Honez gainera, berarekin hitz egiteko Lekarozera etortzen zirenen bisitak estudioan bertan jaso zitzakeen.\n7ZUDAIRE, Eulogio. Colegio Nuestra Señora del Buen Consejo (1888-1988) 267. or.\nEuskal musikako pertsonalitate garrantzitsuenekin elkartu zen eta bere herriko folklorea, euskal musika orokorrean, ikertu eta batzeko behar berezia sentitu zuen. Eredugarria zen berarentzat Resurreccion Mª de Azkue, herriko melodiei egiten zien azalpenengatik eta ateratzen zituen ondorioengatik. Bere zaletasuna Francisco Gaskueren hitzaldi batean indartu eta Charles Bordesen euskal abestiak ezagututakoan azpimarratu zen.\nPertsonalki euskal folklorearekin eduki zuen lehen harremana 1911 izan zen, Baztango lehen herri doinuak bildu zituenean. 1912an pianorako Preludios Vascos serieak hasi zituen, lehen momenturik generoko benetako bitxiak bezala hartuak izan zirenak. 1913an euskal doinu asko orfeoirako harmonizatu zituen. Aita Jose Antonio de San Sebastian-en izena mirespenaz inguratua geratu zen. Hemendik aurrera bere izendapen ohiko eta ezagunena Aita Donostia izango da. Bere kontzientzian euskal sentimenduen apostolu bihurtu behar zuenaren ideia eratu zuen. 1916ko apirilaren 30ean Bilboko Filarmonikoan euskal musikari buruzko lehen hitzaldiak eman zituen. Harrera ikaragarria izan zen. 1918ko irailean (1etik 8ra) Euskal Ikasketen I Kongresuan parte hartu zuen.\nBaina Aita Donostiak tinko eusten zion musika ikasketak Madrilen, eta bereziki Parisen, jarraitzeko ideiari. Nagusiek baimena eman zioten "Madrilera joateko, bere musika ikasketak osatzeko helburuarekin"8. (Itzulpena gazteleratik moldatua).\nPerez Casas-en Orkestra Filarmonikoaren kontzertuetako abonu iraunkorren garaia zen, eta Aita Donostiari bere audizioetara joateko aukera eman zioten. Honek komentuko bere ordutegi diziplina aldatzen zuen. Horregatik Calonje jaunekin, Lekarozen ezagutu zituenak, erlazionatu zen bere eskura jarri zutelarik Madrileko Casado del Alisal kalean zuten 5. zenbakiko etxea.\nJaun hauen etxeak kapera pribatua zeukan eta bertan Aita Donostiak askotan ospatuko zuen meza.\nMadrilera iritsi eta egun gutxitara, azaroak 29an Perez Casasek 1ª Serie de Preludios Vascos programatu zuen Circo Price-en. Aita Donostia bertan egon zen eta entzuleek izugarri txalotu zuten. 1919ko ekaina 17an Perez Casas-ek bere Orkestra Filarmonikoarekin la 2ª Serie de Preludios Vascos estreinatu zuen Eslava Antzokian. Txaloak berriz ere kaputxinoarentzat 9.\nAndereño gregoriarrentzat korua sortu zuenetik, maiz bisitatzen zuen Calonjetarren etxea, bertan egiten baitzituen entseguak. Madriletik Lekarozerako erretiroa 1919ko abuztuan ez zen behin betikoa izan. Aldizka itzuliko zen Espainiako hiriburura iraupen ezberdinetako etapetarako.\n8Nafarroako Kaputxinoen Artxibategi Probintziala. Probintziako Gaiak 1900-1925. 1918ko abuztuaren 28ko akta, 1.go puntua.\n9RIEZU, Jorge de. José Antonio de Donostia: Vida y obra... Verdad y Caridad algitaletxea. Iruñea.\nMadrilen igarotako egonaldiak musika joera berriekin konektatzeko zuen grina ez zuen bete, Frantzian gertatzen zen bezala. Debussy eta Ravelenganako zuen mirespena obsesiboa zen.\nBere proiektua Parisera joan eta Maurice Ravel idoloarekin konektatzea zen. Frantziako hiriburura joateko baimena lortu zuenean, zorrozki bete behar zuen programazioa egin zuen: Ravelekin harremanetan jarri, Biblioteka Nazionala, Opera, Arsenal eta Kontserbatorioa bisitatu, kontzertuetara joan eta bertan frantziar kulturako pertsona eta talde nabarmenenak ezagutu.\nParisera 1920ko urtarrilaren 20an iritsi zen. "Parisera egin nuen lehenengo bisitan, egin nuen lehenengo gauza hilerri honetara etortzea izan zen (Trocadero Plazaren ondokoa) Debussyren hilobi aurrean Aita Gure bat errezatzeko" 10. (Itzulpena gazteleratik moldatua)\nSaint Péres edo Boissonade-ko 26. zenbakiko kaputxinoetan egoitza finkatuta, Ricardo Viñes bisitatu zuen, honek Parisen zuen etxean. Hau izan zen aldizka konpositore handiak aurkeztuko zizkiona, bereziki, Maurice Ravel 11. Viñesek Aita Donostiari Jean Pierre Altermann aurkeztu zion, Parisen jaiotako israeldarra. Katoliko bezala bataiatu ondoren, Maison d'Ananie sortu zuen, barne-bakearen beharra zeukaten pertsonalitateen topagunea. Leku honetan Aita Donostia Henri Ghéon-en lagun min egin zen, antzerki katolikoaren zaharberritzailea zena. Ezagutu ziren momentuan, antzerki katolikoaren proiektu baten plangintza egin zuten: Les trois miracles de Sainte Cécile, 1921eko urtarrilaren 23 estreinatua Parisen.\nAzken finean Ricardo Viñes izan zen 1920an Aita Donostiari Maurice Ravel aurkeztu ziona, oinarrizkoa berarentzat Parisera iristean. Ravelek kaputxinoa zuhurtasunez hartu zuen, baina estimuz eta interesez, bera bezala euskalduna zelako. Ravelen lehen inpresioak Eugène Cools-i 1920ko maiatzean idatzitako gutun batean argi geratzen dira:\n"Cools maitea: zure gutunak estutasunetik atera dit: zure helbidea bilaka nenbilen. Gauza honela da: Aita Donostia izeneko herrikide batek -jakin behar duzu euskaldunek bi aberri dauzkagula- bisitatu dit bere lanak erakutsi eta aholku eske. Beldur nintzen bere musika ez ote zen monastikoegia izango, orain arte komentu batean bizi izan baita. Baina ustekabe atsegina izan da sentsibilitate musikal samurra aurkitzea beragan, lantzea bakarrik falta zaiona. Niri ezinezkoa gertatzen zait lan hori burutzea, noizbehinka bakarrik ahal izango bainuke lan egin. Zuregan pentsatu dut, zer iruditzen zaizu? Momentuz ikasgaiak posta bidezkoak izango dira (kontrapuntu eta fuga). Eskertuko nizuke erantzuna hona bidaltzea, denbora batez atseden hartzen jarraitzea pentsatzen baitut." 12 (Itzulpena gazteleratik moldatua)\n1937an Ravel hil zenean, Aita Donostiak hitz hauek idatzi zituen:\n"Ez dut ahaztuko nire lehenengo topaketa, lehenengo elkarrizketa Ravelekin Saint-Cloudeko bere etxean. Berak gomendatu zidan Eugène Cools (irakasle honetaz oroitzapen bikainenak dauzkat, bai bere gaitasun pedagogikoengatik, bai berari elkartu ninduen adiskidetasunarengatik)." 13 (Itzulpena gazteleratik moldatua)\nEugéne Cools-engandik jasotako lehen ikasgaien ondoren, Aita Donostia Lekarozera itzuli zen 1920ko abuztuaren 14an. Baina berriz ere Parisera 1920ko abenduaren 9an itzuli zen, bertan 1921eko uztailaren 18 arte geratu zelarik. Lekarozera behin betiko itzulera izan zen, Eugéne Cools-ekin burututako ikasketak amaitutzat eman zituelarik.\nBere musika ikasketen laburpen bezala, fidagarritzat hartu dezakegu 1927an Jose Subirari bere curriculum-aren zati bezala bidali zion paragrafoa:\n"Nire harmonia irakaslea Ismael Echazarra izan zen. 13 urterekin ikasi nuen. Ondoren ikerketa laburrak egin nituen Bartzelonan Esquerrarekin eta Donostian Gabiolarekin. Baina oso gauza oinarrizkoak izan ziren, ez dutena idatziz jartzea merezi. 1920 eta 1921an Parisera joan nintzen, bertan bi negu egon nintzelarik. Han kontrapuntua eta fuga ikasi nituen Cools-ekin. Gainerakoan nire kabuz ikasi dudala esan dezaket." 14\n10JORDA, Enrique. Recordando al P. Donostia. Aipatutako EUSKO IKASKUNTZA aldizkaria, 61. or.\n11VIÑES SOTO, Elvira. Mis recuerdos del P. Donostia. Aipatutako EUSKO IKASKUNTZA aldizkaria, 173. or.\n12RIEZU, Jorge de. Cartas al P. Donostia. 7. or.\n13AITA DONOSTIA. Obras Completas, tomo III, 67. or Aipamenak. La gran Enciclopedia Vasca algitaletxea. Bilbo.\n14ANSORENA, José Luis AITA DONOSTIA Kutxa Fundazioa, Garibai, 20, Donostia, 187. or.\nHemendik aurrera Aita Donostiak duen obsesio logikoa, bere lan musikal berrietan bereganatutako teoriak erabiltzea izango da. Zalantza handiak zeuzkan liturgia sakratuetan erabiliko zuen musika estiloa aukeratzeko. Oraingoz genero hau ez lantzea hobetsi zuen. 1937 arte ez zuen erlijio-polifonia idatzi. Baina ez zuen zalantza egin piano, lied, antzerki, eta abarrerako musikarekin. Konpositore berri bat sortu zen, Euskal Preludio, Melodia herrikoiak pianoaren laguntzarekin eta Orfeoiko Abestien egile herrikoietatik urrun dagoena.\nAita Donostiarentzat oso gogorra zen bere organista-zerbitzuak eskaintzen zituen elizan organo egoki bat ez edukitzea. Posible izango al zen bigarren eskuko organo bat aurkitzea, modu onean zegoena, arrazoizko prezio batengatik? Lortuko al zuen bere aitak, Jose Antonio Zulaicak, berriz ere Ikastetxearenganako eskuzabaltasun keinu bat edukitzea?\nParisera iritsi bezain azkar gai honen inguruan aritu zen, 1920ko apirilaren 15 eta 17an Cavaillé Coll enpresan agertuz. Azkenik, 1922ko uztailaren 21an Aita Donostiak bere egunkarian idatzi zuen:\n"Gertaera ikaragarria: arratsaldeko lehen trenean iritsi da organoa, segituan jarri ziren martxan bi idi-gurdi eta zaldien kotxe edo gurdia; kokatu baina lehen instrumentua zegoen kaxa guztiak zeuden, hogeita bi, ikastetxearen barruan." (Itzulpena gazteleratik moldatua)\n1922ko abuztuaren 20an estreinaldi handia gertatu zen. Ekitaldiaren buru Ildefonso de Ciáurriz probintziburua izan zen. Organoa Aita Fortunatok bedeinkatu zuen, Aita Donostiaren anaiak. Organo berria Luis Urteaga eta Victor Zubizarretak jo zuten.\nAita Donostiak 1930etik El Día egunkari abertzalean kolaboratu zuen, musikarekin erlazionaturiko 46 ikerlan txikitan parte hartuz. Bazekien Eusko Alderdi Jeltzalearen aldeko edo hurbileko konpositore-ospea zuela. Euskaldunen aurkako kolpe militarraren etengabeko zurrumurruak kezka pertsonal ziren berarentzat, etorkizuneko jardueran pentsatuz. 1936ko uztailaren 18an gerra zibilak eztanda egin zuenean, Nafarroa altxamenduko indarretara batu zen eta Lekarozko Ikastetxea uztailaren 29tik aurrera Irun eta Oiartzungo fronteetako soldadu zaurituen lehen sendaketak burutzeko larrialdietako Ospitalean bilakatu zen. Urriaren 18an ospitalea itxi zen, Ikastetxea bere jatorrizko izaerara itzuli zelarik. Baina emaitzak oso txarrak izan ziren: Ikastetxeko 23 erlijioso beste leku batetara bidaliak izan ziren: Andaluzia, Portugal, Txile edo Argentina. Aita Riazuk, Argentinara bidalia, honako hau adierazi zuen geroago: "Ez ziguten ez militarrak, ez zibilak bidali... Egia esan, etxekoek bidali ziguten, Ordenakoek. Jende asko bidali zuten apetak emanda eta gogo txarrez. Pentsatzeko beste modu bat genuen eta hau ez zitzaien gustatu, gu ez baikinen frankistak...Eta gainera abertzaleak ginen." 15 (Itzulpena gazteleratik moldatua)\nAita Donostia Tolosara (Frantzia) bidali zuten, Lekaroztik 1936ko azaroaren 3an atera zelarik. Aita Bonifacio de Ataunek hartu zuen, euskal errefuxiatu bezala baitzegoen bertan. Arrazoizkoa zen Tolosako bizitzara girotzen ari zen momentu hauetan, musika konposiziotik aldendua egotea. Baina denbora gutxi iraun zion jardun gabeko denbora honek. 1936ko abenduaren 15eko gutun batean idatzi zuen: "... Albioniren piano eta biolinerako Sonataren behin betiko transkripzio egin dut... eta Parisera bidali dut. Clavecinistas-en bi bolumenak garbira pasatzera noa eta Ama Birjinari Motete bat (Hortus conclusus) idazten ari naiz laukote eta organorako... (Itzulpena gazteleratik moldatua)\nAita Donostiarentzat Tolosara joan beharra gogorra gertatu bazen, latza zen baita iraunaldiaren ziurgabetasuna. Indarrez beteriko gutunak jasotzen zituen eta miresten zituen pertsonen bisitak. Edozein arrazoirengatik Parisera joaten zen. 1937ko abuztuaren 19an Folkloreari buruzko Nazioarteko II Kongresuan komunikazio batekin parte hartu zuen.\nMaurice Ravelen gaixotasun atzeraezinaren berri izandakoan, Monfort-eko bere Belvédère-ra joan zen bisitatzeko. Han jaso zuen bere azken irribarrea hitz hauetaz lagundurik: "Je suis un papillon... Padre, fermez la fenêtre... Je vais m'envoler...!" 16\n15ZUFIA, Rosa Aita Donostia a la luz de Jorge de Riezu Muga aldizkaria. Bilbao 1980, 73. or.\n16Mme. Anchochury-ren kontaketa, aldizkari pribatu frantsesa.\nGarai honetan izaera ezberdinetako partiturak konposatu zituen, baina 1938an liturgiako musika erlijiosoa idazterakoan zein orientazio hartu galdera egin zion bere buruari. David Pujolen aholkuak jasotakoan, motete talde bat eta organorako Itinerarium mysticum-en zati bat konposatu zituen. 1939an erlijio-musikarako partiturak idazten jarraitu zuen. Abuztuak 9an O Jésus, amour otoitza idatzi zuen, batasunerako Otoitza zena. Europako gerra posible baten etengabeko zurrumurruek eraginda idatzi zuen. 1940ko urtarrilean, Bigarren Mundu Gerra hasirik zegoela Charles d'Orléans-en testu batekin Priez pour paix konposatu zuen. Tolosako (Frantzia) komentua erlijioso errefuxiatuz bete zen. Horregatik Mont de Marsan komentura joan zen, urtebetez bertan biziko zelarik. Baina bere obsesioa Lekarozera itzultzea zen. 1941eko martxoaren 1ean probintziburuarengandik Baionara joateko baimena lortzen du. Apirilaren 8an Sine nomine Schola sortzen du. 1941an depresio izugarri bat jasaten du, kargu erlijiosoen kentzea eskatzeko zorian egon zena. Baina trantze txarra gainditu eta lan berriak idazten jarraitu zuen.\nAbuztuaren 23an, pasaportea behar bezala zuela, muga Hendaia-Irundik zeharkatzen saiatu zen eta inongo arazorik gabe lortu zuen. Abuztuak 25 eta irailaren 3an berriz zeharkatu zuen, etxean bisita asko jasotzeko. Meza ospatu zuen egoitza kaputxinoan. Hilaren bostean bere amaren gelan ospatu zuen meza, oso gaixo eriondo baitzegoen. Oraindik beste aldi batzutan ere zeharkatu zuen muga. 1942ko martxoaren 19an mezu urgente bat jaso zuen, bere amaren larritasunagatik. Baina orain eginbideak korapilatu egin ziren eta bitartean Felipa Arregui de Zulaica arratsaldeko 7retan hil zen 88 urte zituela. Bere seme kaputxinoa hurrengo egunean iritsi zen. Errespontsu bat errezatu zuen amaren gorpu aurrean eta besarkada hunkigarri bat eman zion.\nBerak behin betiko Lekarozera itzultzearekin egiten zuen amets. Lurralde ezberdinetan bera bezala sakabanatuak izan ziren garai bateko adiskide erlijiosoez oroitzen zen.\n1943. urtean sarturik, bere Probintziara itzulera gertu zegoelaren berria iritsi zitzaizkion. Iparraldeko agintari-zibilekin baimenak azkartzen saiatzen da. Zenbait joan-etorri antolatzen ditu, erbestealdian lagundu diotenak agurtzeko : Pauen Ambrosio Zatarain, Betharram-en J. Leizaola eta P. Bordachar. Martxoaren 21an Sine Nomine koralarekin Urruñara joan zen gero Sokorriko Notre Dame bisitatzeko. 23an Donibane Lohizunen Telesforo Monzon agurtu zuen. 28an azken aldiz jo zuen organoa St. Charles-en. 29an Uztaritzen bere lehengusuak agurtu zituen. 30ean maletak prestatu eta Sine Nomine koralarekin elkartu zen, Aita Donostiaren zenbait lan abestu zituenak eta Gelasio Arambururi batuta eman zion handik aurrera. Eta hau da bere Egunkariko kronika:\n"1943ko apirilaren 1a. Hendaiara doan 9'37ko trenean. Baionako geltokira M. Hiriart. Darrieux, Mlle. Labuille, Pili, Zugadi etorri ziren. Lehenengoek Biarritzera lagundu zidaten...estazio horretan koruko beste batzuk agurtu nindutelarik. Hendaiara iritsi nintzen : Eguiaçabalekin zenbait arazo zuzendu nituen eta zubia pasa nuen, alemaniarrek nire maletak begiratu ondoren. Maria, Ramon eta Aita Bergareche zain nituen. Etxera bazkalordurako iritsi nintzen. Idiakezen gelditu nintzen." (Itzulpena gazteleratik moldatua)\nZenbait bisitariei azken konposizioak erakusten zizkien, berak Fleurs d'exil deitzen zituenak.\nBehin betiko, apirilaren 17an agertu zen Lekarozen. Komunitateko adiskide berriei aurkeztu zen, betiere adierazpenetan zuhurtasun beldurti bat mantenduz. Maiatzak 23an Zabaleta kalean zegoen Santa Teresa Ikastetxean Anton anaiaren alaba zen Teresita ilobari lehen jaunartzea eman zion. Neska hura, urteak geroago, Jorge Aitaren babesa izango zen musika-obra argitaratzeko momentuan.\n1943ko hilabete hauetan zehar mesfidantzako giroa antzematen du harremana duen pertsona zibil eta erlijiosoen artean. Nabaritu du baita musika giroak ez duela euskal gaiekin erlazionatutako ekintzen sustapena, ikerkuntza eta antolaketa bultzatzen. Deseroso dago. Hezkuntza Nazionaleko Ministerioak Bartzelonan finkatu zen Musikologiako Institutu Espainiarra sortu zuela jakin zuen. Erakundearen funtzionamenduaren ardura Higinio Anglesi eman zioten, Aita Donostiaren oso laguna zena. 1944ko otsailaren 7an Bartzelonara joan zen. Bere hurrengo egoitza izan zitekeen Nuestra Señora de Pompeya komentua bisitatu zuen. Kataluniako Aita Probintziala bisitatu zuen eta Bartzelonan inkardinatzeko nahia adierazi zion.\nHiginio Anglesekin hitz egin zuen, egin zezakeen lan motaz mintzatzeko. Hilaren 16an Lekarozera itzuli zen. Hemen bisitak jasotzen jarraitu zuen, zenbait partitura berri konposatu zituen eta bere eginkizunak ahalik eta era onenean uzten saiatu zen.\nAzkenik, apirilaren 26an Lekaroz Ikastetxeko Zaindariaren egunean, Bartzelonarako bidaia etapa ezberdinetan egin zuen. Maiatzaren 1ean iritsi zen, Diagonal 450ko Nuestra Señora de Pompeya-an instalatu zelarik. Arratsaldean Higinio Angles ikustera joan zen eta Marius Schneider musikologo alemaniarra agurtu zuen. Beraiekin elkarrizketatu ondoren, Institutuan lanak hasteko egutegia finkatua geratu zen: datorren ekaina bukaera. Fitxategi folkloriko baten eraketaren ardura eman zioten, argitaratu edo argitaragabeko eskualdeko Kantutegi guztien hustuketaren ardura. Hemendik aurrera erakartzen dion lan-eskema dauka eta adiskide zahar eta berrien talde zabal baten babesa sentitzen du, agertzen duen guztiarekin laguntzen diotena.\nKonpositore jarduerarekin jarraitu zuen, Bartzelonako erakunde eta pertsonen edo Urt-Belloc-eko beneditarren eskaera anitzei erantzunez. Garai honetan amaitzen ditu organorako Itinerarium mysticum, Missa pro defunctis eta honen ondorengo orkestrazioa eta Tríptico franciscano.\n1952ko martxoaren 17an Bartzelonatik Lekarozera joan zen bizirik zeuden Aita Jose Miguel de Aldaz eta Aita Ambrosio de Echarren adiskideekin erlijioko profesioan Urrezko Ezteiak ospatzeko.\n1953ko urtarrilaren 13an aulkian eserita zegoela lurrera erori eta eskuin eskumuturra hautsi zuen. 1954ko maiatza arte organoa jotzeari utzi zion.\nEkintza-gaitasuna maila guztietan gutxitua sentitzen zuen eta Lekarozko egoitzako mina sortu zitzaion, familiarteko eta mugako bi aldeetako lagunen kontaktua areagotzeko. Horregatik eskatu zuen Musikologia Institutuan egonaldia bukatzea eta 1953ko ekainaren 13an Donostiarantz trena hartu zuen. Okendoko 22. zenbakian kaputxinoek zeukaten egoitzan gelditu zen.\nBeharrezko bisitak egin ondoren, uztailaren 1ean behin betiko Lekarozen gelditu zen. 1953ko abenduaren 16an Felipe Gorriti Eskolaniak, Javier Bello Portuk zuzendua zegoena, donostiar kaputxinoaren Missa pro defunctis estreinatu zuen Tolosan.\nAita Donostiak gaitz ezberdinak gehitzen ari zitzaizkiola sentitzen zuen, Bartzelonan zegoenetik jasaten zituenak. Gregorio Marañonekin adiskidetasun handia zeukan eta honegatik 1954ko martxoa eta azaroan eta 1955eko otsaila eta ekainean Madrilera joan-etorri azkar eta motzak egin zituen bera ikusteko.\nBere bizitzako azken urteetan gaude. Buru-osasunean neke, zorabio, eta abar antzematen zitzaion pixkanaka. Baina oraindik partitura garrantzitsuak idatzi zituen, Eguberritako edo Aste Santuko Errespontsuak bezala. Infantiles I pianorako lanaren orkestrazioa hasi zuen, baina bukatu gabe gelditu zen.\nGarai honetan berarekin egon zirenak, bere pixkanakako gainbeheraren testigu izan ziren. 1956ko ekainaren 8an Meza Santua azken aldiz eman zuen. Ez da ohetik altxatzen, ikusmenak huts egiten dio, mintzamena baldartzen zaio, eskuin esku eta oinak ez diote erantzuten. Abuztuko lehen egunean egoera larritu zen. Ez du ikusten, ez du hitz egiten; konorterik gabe dago.\nAzkenik, abuztuaren 30ean, gaueko hamaikak eta laurdenetan hil zen. Irailaren 1ean goizeko hamarretan Komunitateak ehortz-elizkizuna eta hildakoen Meza gregorianoa abestu zion, organorik gabe, berak eskatu bezala. Elizkizuna bukatutakoan bertan zeuden guztiak Lekarozeko hilerrira joan ziren eta bertan hartu zuten atseden bere gorpuzkiak, Aita Fortunato de San Sebastián anaiaren alboan.\nIrailaren 5ean handitasun handiz eta jarraitzaileez bildurik berriz ere hileta-elizkizuna ospatu eta bertan Elizondoko Koralak Aita Donostiak idatzitako Missa pro defunctis abestu zuen.\nJOSÉ ANTONIO DE DONOSTIA, Vida, Obra y Semblanza Espiritual del Padre. P. Jorge de Riezu. Verdad y Caridad Argitalpena. Iruñea.\nBOLETÍN OFICIAL DE LA PROVINCIA CAPUCHINA DE NAVARRA-CANTABRIA-ARAGÓN, XI. libk, 65. zenb., 1956ko urria, Iruñea.\nCARTAS AL P. DONOSTIA. P- Jorge de Riezu. Dr. Camino Taldea, Donostia, 1978.\nOBRAS COMPLETAS DEL P. DONOSTIA (I Tomoaren hitzaurrea) La Gran Enciclopedia Vasca Argitaletxea, Bilbao.\nOBRAS MUSICALES DEL P. DONOSTIA (Argitaratzailearen Azalpenak, Eranskinak Aita Jorge de Riezu). Aita Donostia Artxiboa. Iruñea.\nEUSKO IKASKUNTZA, Cuadernos de Música, 9. zenb., Donostia, 1986.\nTESORO SACRO MUSICAL, Aita Klarentiarren aldizkaria, 6. zenb., 1957, Buen Suceso, 22, Madril.\nCUATRO MÚSICOS VASCOS. Ángel Sagardía. Ediciones de Conferencias y ensayos. Madril, 1965.\n100 VASCOS DE PROYECCIÓN UNIVERSAL, Celia López Sáinz, La Gran Enciclopedia Vasca Argitaletxea, Bilbao, 1977.\nMUNIBE, Natur Zientzietako gehigarria, Euskalerriko Adiskideen Elkartea, 3. zenb., 1957, Donostia.\nHOMENAJE DE AMÉRICA AL P. DONOSTIA, Denak Bat Euskal Etxea. Buenos Aires, 1961.\nLECÁROZ, Lekaroz ikastetxeko aldizkaria, 2. garaia, 1. zenb., 27. or.\nTXISTULARI, Euskal Herriko Txistulari Elkartearen aldizkaria, 1. zenb., 1933, 8. zenb., 1956, 9. zenb., 1957.\nBOLETÍN DEL INSTITUTO AMERICANO DE ESTUDIOS VASCOS, P. Teófilo García de Arbeiza, 3. libk., 166. zenb., 1991, Buenos Aires.\nEusko Jaurlaritzak argitaratutako Bidegileak bilduman informazio gehiago eskura dezakezu Jose Antonio Zulaika, Aita Donostiari buruz.


Alberto Zerainek Manaslu igo du - Kirola - Berria\nAlberto Zerainek Manaslu igo du\nHaize gogorrak asko zaildu du igoera, baina mendizale gasteiztarrak bere bederatzigarren zortzimilakoa lortu du.\nAlberto Zerain eta Mariano Galvan, Manaslun. 2x14x8000 bilduma\nAlberto Zerainek (Gasteiz, 1961) Manasluko tontorrera iritsi da gaur (8.163 metro). Iragan igandean hasitako bidea, hamabi orduko azken saio batekin bukatu du. Tontorrean eguraldia oso txarra zen, eta minutu gutxi batzuk egin ondoren beherako bidea hasi du. Gorako bidean Zerain Mariano Galvan mendizale argentinarrarekin gurutzatu da, hark lehenago zapaldu baitu tontorra. Haize bortitzak asko zaildu du igoera.\nZerainek bederatzi zortzimilako igo ditu honezkero —Everest, Makalu, Lohtse, Gashembrum I. eta II., K2, Kangchenjunga eta Dhaulagiri—, eta bost falta zaizkio bilduma osatzeko.


'Bizitza Osoan Zehar Ikaskuntza' ekimen berria aurkeztu dute - Azpeitia - uztarria.eus\nUrola Kostako Hitza 2005-04-29 12:04\nBizitza Osoan Zehar Ikaskuntza (BOZI) kanpainaren aurkezpena egin zuten atzo Enparan Dorretxean. Ekimen berria da, eta aurrenekoz Urola Erdian jarri da martxan, Iraurgi Lantzen, Emakunde, Aldundiko Berrikuntzarako departamentua eta Eusko Jaurlaritzako Hezkuntza sailaren ekimenez. Gero, beste eskualdeetara zabaltzeko asmoa ere badute.\nBOZIren helburua, pertsonek ikasketa eguneroko bezala hartzea da, beren bizi kalitatea hobetzeko. Kanpainak, 365.000 euroko aurrekontua du.\nAzpeitiko eta Azkoitiko alkateek Iraurgi Lantzenen gaia "aspalditik" lantzen ari direla azaldu zuten, eta, Ezagutza Gunea ere hor dagoela. "Formakuntza aberastasun pertsonala lortzeko, bizitzarako eta garapen ekonomikorako garrantzitsua da", zioen Julian Eizmendi Azpeitiko alkateak. Asier Aranbarri Azkoitiko alkatea ere bat etorri zen, "etengabeko formakuntzatik lortzen da pertsona askeak izatea, eta hortik herri askeak datoz". Oraingoz egitasmoan Azpeitia eta Azkoitia daude, baina aurrerago Zestoa ere sartzea espero dute.\nBOZI ekimena estrategia zabalago baten barruan dagoela nabarmendu zuen Joaquin Villa Berrikuntza eta Jakintzaren Gizarterako departamentuko foru diputatuak: "Bizitza osoan zehar ikastea guztiok egin nahi dugun Gipuzkoa Berrikuntzaren Lurralde horren ezaugarri izan dadin".\nAurkezpen ekitaldian Toti Martinez de Lezea idazleak eta Maider Santamaria enpresariak parte hartu eta euren esperientziaren berri eman zuten. Biek, "norberaren buruan sinestea, autoestimua izatea eta ilusioa" azpimarratu zituzten, batik bat.\nLehen fasean hiru ikastaro jarri dituzte abian. Ez dira ohi bezala emango ikastaroak, mahai-inguruak, tailerrak eta irteerak egingo dituzte. Datorren asteazkenean hasi eta ekainaren 2a arte hiru gai landuko dira: komunikazioa (elkarrizketa pertsonalak, jendearen aurrean nola hitz egin, egoera bereziak...), elkartegintza (elkarteak nola sortu, emakumeen elkarteak, GKEak...) eta lana (autoenplegua, negozio-egitasmo bat nola aurrera eraman, langabezian daudenentzat irtenbideak...). Azkoitian, Kultur Etxean dira, 15:00etatik 17:00etara, eta Azpeitian, Sindikatu Zaharrean 17:30etik 19:30era. Ikastaroen berri jasotzeko edota izen-emateko 943 851100 telefono zenbakira deitu behar da. Webgune bat ere jarri dute martxan: www.bozi-altv.net.


Behar zuen botika hartu du Athleticek | Kirola | Berria\nNoiz sortua: 2018-09-29 21:24:16\nAtlhetic 1 - 1 Bartzelona\nBehar zuen botika hartu du Athleticek\nAzken minutuetan asko sufritu badu ere, Athleticek berdinketa baliotsua lortu du Bartzelonaren zelaian\nAthleticeko jokalariak De Marcosek sarturiko gola ospatzen Andreu Dalmau / EFE\nGolak: 0-1: De Marcosek (41.min); 1-1: Munirrek (84.min.).\nAthleticek puntu baliotsua lortu du Bartzelonaren zelaian lanari eta zorteari esker. Lanaren fruitua lehen zatian jaso du, eta zorteak bigarren zatian lagundu dio. Vila-realen aurka 0-3 galdu ondoren moral bultzada behar zuten zuri-gorriek, eta Camp Noun aurkitu dute botika. Berdinketa honi esker Athleticek zazpi puntu ditu eta 14. da sailkapenean (partida bat gutxiagorekin).\nAthleticek partida handia egin du Bartzelonan, lehen zatian batez ere. Etxetik kanpo irudi lehiakorra ematen du, eta horri eutsi dio. Ahalegin fisiko handiari esker estu hartu du Bartzelona, eta kontraerasoan aukera pare bat izan ditu. Horietako bat baliatu du De Marcosek 0-1ekoa sartzeko. Susaetak erdiraketa neurtua egin du area barrura, eta atzetik sartuta erremate gurutzatua egin du eskuin hegaleko atzelariak.\nAthletic aurretik iritsi da atsedenaldira. Bigarren zatian Bartzelonaren oldarraldia espero zen, eta hala izan da. Hala ere, Busquets eta Messi aulkian egon diren bitartean ez du asko sufritu Berizzoren taldeak. Aldiz, bi horiek zelaira irten direnean etxekoek Simonen atea setiatu dute. Atezainak, beste behin, meritu handiko geldiketak egin ditu, eta baloiak pasa duenean egurren laguntza izan du. Bartzelonak jaurtiketa bana bidali du zutoin eta langara azken ordu erdian. Erantsia, baina, oso handia zen, eta azkenean atea zulatzea lortu du. Munirrek sartu du gola, Messiren jokaldia baliatuta. Azken txanpa sufrikarioa izan da Athleticentzat, baina emaitzari eutsi dio, hein handi batean Yerayren lanari esker.


Gaur egungo egoerara moldatutako harrera Errege Magoei - Lasarte-oria - Txintxarri.eus\nGaur egungo egoerara moldatutako harrera Errege Magoei\nTxintxarri Aldizkaria 2021-01-05 09:00\nErrege Magoen aurtengo harrera desberdina izango da, COVID-19ak hala behartuta. Azken urteetan Brigitarren Komentura joan izan dira.\nMegaba elkarteak jakinarazi duenez, COVID-19ak eragindako egoerara egokitutako harrera egingo zaie Meltxor, Gaspar eta Baltasar Errege Magoei bihar, asteartea, urtarrilak 5. Sasoeta, Zumaburu eta Landaberri-Garaikoetxea ikastetxeetako gimnasioetara etorriko dira, eta haienagana joan nahi dutenek aurrez hartu beharko dute hitzordua Bibe plataforman.\nErrege Magoek ezin izango dituzte herriko kaleak zeharkatu haien karroza dotoreetan, herritarrak espaloietan txaloka eta poltsak gozokiak lurretik jasotzeko prest dituztela, baina Meltxor, Gaspar eta Baltasar etorriko dira herrira hala ere. COVID-19ak eragindako egoerara moldatutako harrera prestatu du aurten Megaba elkarteak.\nUrtarrilaren 5ean, asteartearekin, goizez eta arratsaldez egongo dira hiru erregeak herrian. Sasoeta, Zumaburu eta Garaikoetxea-Landaberri ikastetxeetako gimnasioetan hitz egingo dute gaztetxoekin, eta haien eskutitzak ere jasoko dituzte. Ordutegiak hauek izango dira: goizean, 11:00etatik 13:15era, eta, arratsaldean, 15:15etik 19:30era. Antolatzaileek adierazi dutenez, derrigorrezkoa izango da hitzordua aurrez hartzea Bibe izeneko plataforman. Doakoak dira, eta herritarrek aukeratu behar dute zein erregerekin egon nahi duten: Melchorrekin, Gasparrekin edo Baltasarrekin.\nOrdu laurdeneko tarteak\nErregeei egingo zaizkien bisitak bakarkakoak izango dira, 15 minutuko tarteetan banatuta. Adingabe bakoitzeko bi pertsona helduk sartu ahalko dute gehien jota, eta bizikidetza-taldeek ezingo dute sei pertsonakoak baino gehiagokoak izan. Ikastetxe kanpoaldeetan pilaketak saiheste aldera, antolatzaileek eskatu dute erreserba-ordua baino hamar minutu lehenago joatea tokira, asko jota, beti ere distantziak mantenduz eta maskarak jantzita; sei urtetik gorakoek, derrigorrez.\nLasarte-Oriako ahalik eta haur gehienak erregeak bisitatzera joan daitezen, antolatzaileek gertutik zainduko dute bizikidetza-taldeek erreserba bikoiztuak ez egitea. Orduak hartzerakoan, tentuz jokatzea eskatu du Megabak. Familiaren batek hitzordua gordeko balu, baina gero ezingo balu joan, ahalik eta lasterren cabalgatalasarteoria@gmail.com helbidera idaztea eskatu dute, Megabak berriro ordu hori eskuragarri jar dezan.\nMeltxor, Gaspar eta Baltasar, Lasarte-Orian\nTxintxarri Aldizkaria 2020 urt 05 Gizartea\nMeltxor, Gaspar eta Baltasar prest daude herriko hainbat etxetan opariak banatzeko gaur gauean. Kabalgatan ikusi da euren grina; goxokiak bota ditu...


Teleskopiorik handiena, seinalerik txikienak topatzeko - Zientzia Kaiera\nBukatu da Txinako FAST irrati teleskopioaren eraikuntza, eta iraila bukatzerako martxan egotea espero da. Bostehun metroko irekidura duenez, munduan dagoen mota honetako gailu handiena da orain. Ikertzaileek espero dute milaka pulsar aurkitzen lagunduko diela, eta beste planeta edo galaxia batzuetan bizitza bilatzen ere ahaleginduko dira, haren bitartez.\nFAST deitu diote. Ingelesezko Five-hundred-meter Aperture Spherical radio Telescope izenaren laburdura da, edo euskaraz, bostehun metroko irekidura duen irrati teleskopio esferikoa. Ez alferrik, munduan dagoen mota honetako gailu handiena da, eta igandean bukatu zuten hura eraikitzen, teleskopioak dituen 4.450 panel islatzaileetan azkena jarrita. Txinako hego ekialdean egin dute balentria, Guizhou probintzian. Txinako Zientzia Akademiak kudeatuko du.\nBost urte behar izan dituzte proiektua eraikitzeko, eta hamaika hilabete (2015eko abuztuan hasi ziren), panel guztiak jartzeko. Orain arte, Puerto Ricon dagoen Areciboko irrati teleskopioa zen munduko handiena, 305 metroko diametroa baitu. FAST nabarmen handiagoa da, ordea, ia berrehun metro handiagoa: 30 futbol zelairen pare. Gainera, 138 metroko altuera du; 50 solairuko eraikin baten antzeko garaiera, horrenbestez. Bestalde, bere kokapena ez da ausazkoa. Izan ere, Dawodang izeneko sakonunean dago, eta zonalde horretan dauden forma karstikoak oskola natural baten modukoak dira teleskopioarentzat, irrati interferentzietatik babesten baitute.\nIrudia: Munduko irrati teleskopio handienak bostehun metroko diametroa du. (Argazkia: FAST)\nIrrati teleskopioak, zenbat eta handiagoak izan, orduan eta sentikorragoak dira, seinale bereziki txikiak eta ahulak antzemateko ahalmena baitute. FAST erraldoiari dagokionez, 13.700 milioi argi urtera dauden seinaleak jasotzeko gai izango dela aurreikusita dago; unibertso ezagun ia osoa esan nahi du horrek. Gainera, eraginkorragoa da eta zeruaren estaldura handiagoa hartzen du, bere panel islatzaileek gainazal aktiboa delakoa osatzen dutelako.\nBesteak beste, pulsar gehiago aurkitzeko balioko du irrati teleskopio berriak. Ustez, biratzen ari diren neutroi izarrak dira pulsarrak, eta oso tarte labur eta erregularretan errepikatzen diren uhin elektromagnetikoak igortzen dituzte. Yue Youling Txinako Astronomia Behatokietako ikertzaileak esan bezala, “orain arte 2.500 pulsar baino gehiago aurkitu dira. Teleskopio erraldoi honi esker, zifra bikoiztea espero dugu, gutxienez. Pulsarren oinarrizko fisika ulertzen badugu, Big Banga ulertzen lagunduko digu. Big Bangaren ondoren zer gertatu zen badakigu; baina aurrez izan zenaz, gure kalkuluez fidatu beste erremediorik ez dugu. Horregatik, gauza asko ezbaian daude”. Azken hilabeteotan zeresana eman duten grabitazio-uhinak ikertzeko ere baliatu daitezke pulsarrak.\nFAST teleskopioari buruz azalpenak ematen dituen bideoa (ingelesez).\nEz hori bakarrik. Espazio sakonean seinale urrun eta ahulak bilatzen hasita, bizitza formen aztarnak topatzen saiatzeko ere balio dezake FASTek. Hain zuzen ere, bizitzaren funtsa diren aminoazidoak bilatzen ahaleginduko dira. “Oso litekeena da, noizbait, bizitza aurkitzea beste planeta edo galaxia batzuetan”, adierazi du Li Di, Txinako Astronomia Behatokietako beste ikertzaile batek.\nEraikuntza fasea bukatuta, teleskopioan probak egiten ariko dira datozen bi hilabetetan, eta iraila bukatzerako FAST lanerako prest eta datuak biltzen egotea espero da. Ordurako, interferentziak saihesteko, irrati uhinek erabat desagertu beharko dute teleskopiotik bost kilometrora arteko distantzian. Besteak beste, sakelako telefonoen estaldura erabat blokeatuko dute. Gainera, tamalez, gailuaren inguruan bizi diren 9.110 herritarrek haien bizilekua utzi behar dute. Txinako Gobernuak beste herri batzuetan emango die ostatu, eta birkokatze prozesu hori ere irailaren hondarra baino lehen gauzatu beharko dute.\nArgitalpen-data: 2016/07/06 · Atala: Dibulgazioa, Kolaborazioak\nUrrundik etorritako eztanda izugarrien atzetik\nJuanma Gallego Lehen aldiz detektatu zirenetik, FRB edo irrati eztanda azkarrek izugarrizko erronka suposatu dute zientzialarientzat, haien jatorria zehazteko modurik […]\nAmaia Portugal 2000. urteko azaroaren 2tik, Nazioarteko Espazio Agentziak apopiloak izan ditu uneoro. 45 espedizio, 220 bisitari baino gehiago, ia […]


Oteiza eta Gaudiren arteko elkarrizketarik behinena | Kultura | Berria\nOteizaren lan esanguratsuak bildu dituzte Bartzelonako erakusketan. ANDREU DALMAU / EFE\n2016ko urriak 8 - Bartzelona\nKataluniako hiriburuan 1988an La Caixaren Casa Macayak Jorge Oteiza euskal artistaren erakusketa ibiltaria antolatu zuenetik kasik 30 urte igaro ondoren, euskal eskultore eta pentsalariaren ibilbideari begiratu bat egiten dio Oteiza: espazioaren desokupazioa erakusketak, eta orain ikusgai dago Bartzelonan, Catalunya-La Pedrera fundazioaren eta Jorge Oteiza museoaren arteko elkarlanari esker. Antoni Gaudik Bartzelonan altxatu zuen La Pedrera eraikin modernistaren erakusketa aretoan kokatu dute Oteizaren ibilbidea ezin hobeto laburbiltzen duen 130 laneko erakusketa. Kataluniako arkitektoaren eta euskal eskultorearen arteko elkarrizketan murgiltzera gonbidatzen du bisitaria proposamenak. Irailaren 27an zabaldu zituen ateak, eta urtarrilaren 22ra bitarte izango da ikusgai.\nOteizaren kokalekua ez da kasualitatea. Bai berak bai Gaudik, biek jotzen zuten euren burua artista deserosotzat; biak jostatu ziren bolumenarekin eta espazioarekin, guttik egin bezala; eta biek partekatu zuten, distantzian bazen ere, esperientzia estetikotik harago iristen ziren lan ameslarien sorkuntza.\nBartzelonan 30 urtez Oteizaren inguruan egon den isilunearen ondoren, fundazioko kideek «euskal artistaren konplexutasunean sakonduko zuen atzera begirako bat antolatzea nahitaezkoa» ikusten zutela azaldu dio BERRIAri Marta Mansanetek, Catalunya-La Pedrera fundazioko Kultura Saileko Arte eta Ondare arduradunak. Ideia horri forma emateko asmoz, duela hiru urte inguru jarri ziren Altzuzako Oteiza museoarekin harremanetan, eta «gogokidetasun eta interes osoa» agertu zuten Nafarroako museoaren arduradunek. Jorge Oteiza fundazio-museoaren zuzendariorde Juan Pablo Huercanosen arabera, sekulako aukera da euskal artistak hainbeste miresten zuen «Gaudiren etxean» erakusketa irekitzea. Haren hitzetan, erronka interesgarria izan da, «Oteiza museoarentzat funtsezkoa zelako La Pedrera ezaugarritzen duen sinbolismoak eskatzen duen mailari erantzutea». Huercanosek nabarmendu du Gaudiren eta Oteizaren arteko elkarrizketa horretan «ekuazioak zentzua izatea» bilatu dutela. «Emaitzarekin oso pozik gaude, bi munduen arteko konexioa lortu dugulako».\nUrtarrilaren 22ra arte, beraz, Bartzelonako bisitariek azalean bizitu ahal izango dute hiriaren erdigunean dagoen La Pedrera eraikinean Jorge Oteizaren aurpegi askotako ibilbidea gertutik aztertzen duen erakusketa. Izan ere, atzera begirakoaren helburua izan da, antolatzaileek azaldu bezala, «Euskal Herritik kanpoko jende askorentzat ezezaguna den Oteizaren aurpegi guztiak ezagutzera ematea». Eskultura esanguratsuak daude ikusgai jarritakoen artean, besteak beste, 1935. urtean zementuz eginiko Amatasuna, 1958ko Esferaren desokupazioa, eta Makla irekia, 1972an marmolean landu zuena. Eskulturez gain, artistaren hainbat marrazki —Izenbururik gabea (1956-1957) tartean—, collage eta dokumentu ere badira erakusketan. 130 obretatik 123 dira Jorge Oteiza fundazio-museoak utzitakoak.\nEguneko 1.000 bisitari\nOteiza: espazioaren desokupazioa erakusketaren ateak zabaldu zituztenetik astebete luze pasatu denean, antolatzaileek nabarmendu dute harrera «bikaina» izan duela. Oteiza museoaren zuzendariordeak azaldu duenez, orain arte egunean 1.000 bisitari inguru pasatu direla jakinarazi diote Bartzelonatik. «Kopuru hori, Euskal Herritik kanpo, bikaina da», haren hitzetan.\nLa Pedrerara gerturatu diren lagunen artean nagusi da, batez ere, «entzunda zuten artista euskaldun baten aurkikuntza» sentsazioa. Halaxe aipatzen zuen, adibidez, Anne Bove, eskultura ikasketak egiten ari zen gazteak, bisitaren erdian. Harentzat «sekulako aukera» izan da Bartzelonan Oteizaren sakontasunaren erakusleiho den atzera begirakoan «bidaiatzea».\nIldo berean mintzo zen Carmen Fabregat, 81 urteko emakumea; erakusketaren bitartez lortu duela «Oteizaren barne begirada» ulertzea. Fabregatek, erakusketa egunotan ikusi duten anitzek bezala, ezagutzen zuen Oteizaren obra, baina, haren hitzetan, «eskultore aurpegiaz harago jorratu zituen alderdiak ezagutzea aurkikuntza ederra izan da haren obra hobeto ulertzeko».\nMarta Mansanetek adierazi du ezin hobeto egokitzen dela fundaziora Oteizaren erakusketa, «ildo nagusia izaten baita artearen historian gakoak izan diren artisten obrak erakustea». Hein horretan, nabarmendu du erakusketa guztietan ohikoa izaten dela lehen asteetan jendearen bisita kopuru handia izatea eta, erakusketa amaitu bitarte datu zehatzik egongo ez den arren, gutti goiti-beheiti, 1.000 lagun gerturatu direla egunero, eta urtarrilaren 22ra bitarte 100.000 bisitari lortzea dela aurreikuspena.


Balkoirik apainenak saria jasoko du - Antzuola - Goiena.eus\nBalkoirik apainenak saria jasoko du\nIrati Agirreazaldegi 2008-05-27 11:18\nBalkoi eta Leihoetako XII. Lore Apainketa Lehiaketa antolatu du Udalak. Lehiaketa horren helburua da balkoiak eta leihoak ahalik eta txukunen izatea, loraz eta landarez apainduta. Izan ere, herriari estetikoki itxura polita ematen dio etxeetako kanpoko aldeak lorez janzteak.\nAntolatzaileek esan digutenez, urte gehienetan etxebizitza berdintsuak dira apainketan ahalegin berezia egiten dutenak. Hala ere, saiatzen dira sarituak beti berdinak izan ez daitezen. Izan ere, baliteke etxebizitza batzuek dauden tokian daudelako edo balkoiak zein leihoak alde eguzkitsuagoan dituztelako besteek baino gehiago edertzea. Horretarako auzo ezberdinetan arreta ipintzen dute besteak beste herritarren ahalegina saritzeko.\nUdaleko ordezkariak arduratzen dira 90 euroko sariak zein herritarri emango dizkieten erabakitzeaz. Horretarako sari banaketa baino egun batzuk lehenago herrian barrena egingo dute bueltatxoa eta atentzioa ematen dieten leihoak eta balkoiak zein diren esango dute. Sari banaketa ekainaren 23an egingo dute.


Bizkaiko Foru Aldundiak `Aurrera Fest´ jarriko du martxan Euskaldunan, Kulturaren sektorea berrindartzeko - Área de prensa - Bizkaia.eus\nBizkaiko Foru Aldundiak `Aurrera Fest´ jarriko du martxan Euskaldunan, Kulturaren sektorea berrindartzeko\n2020(e)ko ekainaren 10(a) 12:00\nEuskalduna Jauregiko aretoak eskainiko dizkie konpainiei eta profesionalei, euren emanaldiak egin ditzaten. Helburua, arte eszenikoetan eta musikan aritzen diren taldeei laguntzea eta ikus-entzuleak berriro kultura erabateko segurtasunez kontsumitzera animatzea da.\nLorea Bilbao eta Andoni Aldekoa Aurrera Fest jaialdiaren aurkezpenean\nHiroshimako bonbak eztanda egin eta urtebetera, 1946ko udaberrian, eztandaren erdigunetik kilometro ingurura, suntsitutako Ginkgo lehor bat ernatzen hasi zen. Gaur egun, Ginkgo hostoak (银 杏) bizirauteko gaitasuna irudikatzen du …\n"Aurrera Fest"-eko kartelak erakusten duen bezala, Euskalduna Musika Jauregia itxaropenen eramaile gisa altxatuko da COVID-19ak eragindako geldialdiaren ondoren. Euskaldunako oihala berriro altxatuko da, argiak itzalita 12 aste eman eta gero, zuzeneko kultur jarduerari berriro ekiteko. Udaren ateetan, aire fresko ufada moduan, igarobideek eta aretoek euren erritmoa, euren funtsa, berreskuratuko dute. Ateak itxita ere Euskaldunak lanean jarraitu du, bere ikus-entzuleak jasotzeko eta Bizkaiko arte eszenikoen eta musikaren erreferente gisa jarraitzeko prestaketa lanetan. Hurrengo asteetan Jauregiaren bihotzak dar-dar egingo du berriro, musikaren erritmora, "Aurrera Fest"-en eskutik.\n"Aurrera Fest" gaur goizean aurkeztu dute Lorea Bilbao Euskara, Kultura eta Kiroletako Foru Diputatuak eta Andoni Aldekoa Euskalduna Jauregiko zuzendari nagusiak, eta adierazi dutenez, Euskaldunak bere aretoak lagako ditu, arte eszenikoetan eta musikan aritzen diren taldeei diruz laguntzeko eta ikus-entzuleak erabateko segurtasunez kultura berriro kontsumitzera animatzeko.\nProiektua, Bizkaiko Foru Aldundiak, Bizkaiko jarduera, ekonomia eta aisia bultzatuko duten jarduerei bultzada emateko diseinatu duen Bizkaia Aurrera programaren barruan sortu da. Lorea Bilbaok azaldu duenez, Aurrera Fest, gure baliabideak kulturaren sektorearen esku jartzeko helburuarekin sortu da. Musika eta arte eszenikoetako artista eta talde guztiek izango dute lekua ekimen honetan .\nAndoni Aldekoa Euskaldunako zuzendari nagusiak adierazi duenez, Euskalduna zuzeneko kultura da, eta gure esperientzia eta azpiegiturak mahai gainean jarri gura ditugu. Gure indarrak batu gura ditugu sektore osoari bultzada emateko eta berrindartzen laguntzeko, agintariek horretarako baimena ematen dutenean. Kulturaren sektorea suspertzeko tresnak bideratu gura ditugu .\nGaurtik ekainaren 17ra arte, taldeek eta konpainiek euren zuzeneko emanaldietarako proposamenak aurkeztu ahal izango dituzte, horretarako eskatzen diren datuak emanda. Ekainaren 22an Euskalduna Jauregiak behin betiko programa jakinaraziko du, eta sarrerak salgai jarriko dira. Aldekoak aurreratu duenez, ziurrenez jaialdia uztailean egingo da, baina erabakiko diren osasun arloko neurrien menpe gaude .\nEuskaldunak, bere aldetik, hau jarriko du parte hartuko duten banden eta konpainien esku: oinarrizko ekipo teknikoa; ikus-entzuleak eserlekuetan banatzeko zerbitzua; 3 areto aukeratzeko (Auditoriuma, 0B eta 0E); eta sarrerak saltzeko www.euskalduna.eus plataforma.


Urrezko lorearen madarikazioa | Martech Zone\nTuesday, April 10, 2007 Asteazkena, apirila 11, 2007 Douglas Karr\nEz nago ziur blogean gehiegi hitz egiten dudanik. Pasa den astea zinemaren aste handia izan zen nire semearentzat eta biok. Blockbuster Linean sartu nintzen eta nahiko polita da. Ezagutzen banauzu, jakingo zenuke niretzat oso zaila egin zitzaidala bertako Family Video-tik alokatzeari uztea. Blockbuster-i falta zaizkio bisitatzen dudan bakoitzean eta nire umore zakarra erabiltzen duten nire tasak berandu murrizten dituzten emakume ederrak. Hona hemen nola egiten den bisita normala:\nBVL: Karr jauna, 14.00 $ dituzu berandu ordaintzeagatik\nKarr jauna: Erabat ederra zara! Ba al duzu mutil-laguna?\nBVL: (irribarre egiten du) Uhhh ... bai.\nKarr jauna: Beno, gaur gauean ikusten duzunean, ziur egongo dela esango diozu du Lurreko gizakirik zoriontsuena.\nBVL: (irribarre gehiago, masailak gorriak dira)\nKarr jauna: Sentitzen dut ... oso ederra zara, ez nuen esandakoa entzun!\nBVL: Oh ... kuota berandu batzuk izan dituzu baina esaten dizut zer, zer moduz ordainduko dituzu gaur gauean eta erdia bakarrik kobratuko dut.\nKarr jauna: Aupa ... ederra eta eskuzabala. Zoragarria zara. Eskerrik asko !!!\nOrain atal honetan ikusi edo entzuten ez duzuna nire seme-alabak dira. Nire semea bizkor alde egiten du mostradorea jo orduko - badaki zer gertatzen den gero. Alabari, berriz, gustatzen zaio bertan egotea eta gozokiak eskatzen dizkidala. Ordaindu ondoren, gustatzen zaio andreei kontatzea nola egiten dudan sartzen naizen bakoitzean, zenbat urte ditudan, zein etsita nagoen edo, besterik gabe, zenbat ile gris ditudan. Jainkoak maite!\nDena den! Digresioa egiten dut. Pelikula epikoekiko, Shakespeariako tragediarekiko edota borroka arteetako filmekiko maitasunik baduzu, Urrezko Lorearen Maldizioa hirurak dira. Filma munduko eszenatokirik handienean grabatu da, kolore bikaina du, antzezpen izugarria eta jantzi sinestezinak ditu. Filma erakargarria iruditu zait. Alokatu edo erosi gaur!\nZiurtatu DVD osoa ezaugarri osagarriekin ikusten duzula. Liluragarriak dira filma nola egin eta zuzendu zen jakiteko eta aktoreen lana film hau egiteko.\nHau da Worms lata klasikoa\nApirila 10, 2007 at 9: 31 PM\nSenarra eta biok "superprodukzio sariak" programan sartu ginen duela gutxi. Aste honetan gure filmen gomendioak Click eta Eragon izango lirateke. Gozatu zure filmak posta bidez!\nApirila 14, 2007 at 5: 57 PM\nLOL ... Nire ustez, horrek ez du hain ondo funtzionatuko batez besteko Blockbuster kontagailuarekin. Lagun bat nuen, bere Experian kreditu txostenean marka zuen 498 $ ordaindutako beranduengatik. Ziurrenik merezi zuen, baina aupa ...\nApirila 14, 2007 at 6: 07 PM\nBai, seguruenik Blockbusters-eko mutilek ez lukete eskertuko. 498 $ ?! Aupa! Badirudi gurdiarekin irten eta inoiz ez zela itzuli! Joko sistema bat alokatu ote duen galdetzen diot nire buruari.


Berrikuntzarako batzordea herri-administrazioek (CORA) - - - Espainiako administrazioaren jarduera sargune orokor eta administrazioa\nBerritzeko Batzordeak herri administrazioen (CORA) 2000. urteko urriaren 26ko ministro kontseiluaren erabakiz eratu zen. lan publikoaren eraginkortasuna hobetzeko, kostua murriztu ez dela zerbitzuen kalitatea gutxitzea ekarriko.\nLau azpibatzorde, CORA antolatu zen:\nLan administratiboak Xedea eta bikoiztasunak desagerraraztea. lankidetza-mekanismoak identifikatu eta horiek sendotzea, hartara abarate administrazio jardueraren kostua.\nSinplifikazio administratiboa Oztopo burokratikoak. Behar dituzten prozeduren izapideak sinplifikatu hori lortze aldera herritarren mesederako.\nZerbitzuen eta baliabideen baterako kudeaketa Helburua duten jarduerak. kudeaketa zentralizatu behar denez, izaera bereko edo antzeko, modu bateratuan eta koordinatuta desempeñarse aukera baliatuz, eta bitarteko publiko gehienak.\nAdministrazio instituzionala Hainbat motatako erakundeek osatzen dute. Aztertuko da, arauak eta ereduak aztertuko dira bertan, Ezin dituzte.\nOndorioz, lanak egin CORA txostena 2007ko ekainaren 21ean, ministroen kontseiluari aurkeztu (irudian, lehendakariordea eta ogasun ministroak eta herri administrazioen ministroak eta Lehendakaria izan neurri-multzoa martxan (administrazio publikoen hobekuntzari eta errazteko.\nGuztira 218 neurri biltzen ditu txostenak:\nneurri horiek Orokorrak eta Egoera (138. Administraciónn autonomia-erkidegoei eragina\n80 urteko Egoera Orokorra administrazioari ez\nGauzatzeko, bultzatzeko eta neurrien jarraipena egiteko bulegoa sortu zen 2013an administrazioaren Erreforma (OPERA). egitura eta funtzionamendua arautzen dira, 671 / 2004Ko Errege Dekretua abuztuaren 1eko.\nKontsulta guztiak txostenak CORA neurriak ezartzeko.\nFuntzio publikoaren estatu idazkaritzaren, CORA\nZerga agentzian CORA\nGizarte segurantzan CORA\nTrafiko zuzendaritza nagusian CORA\nEnplegurako zerbitzu publikoak, CORA\nImmigrazioa eta emigrazioa CORA idazkaritza nagusian